گەنجێکی کورد خەڵاتێکی لە کۆمپانیای گوگڵەوە بەدەست گەیشت\n26516 جار خوێندراوەتەوە\nبۆکان حەسەن، گەنجێکی کوردە و لەپێناو هەوڵەکانیدا بۆ زیادکردنی زمانی کوردی بۆ وەرگێڕانی گوگڵ خەڵاتێکی لە کۆمپانیاکەوە بەدەست گەشت.\nبۆکان بە دیجیتاڵ میدیای NRT2ی ڕاگەیاند، کە پێشتر لە مانگی ئایاردا لە لایەن تیمی پەرەپێدەری کۆمپانیای گووگڵ لە ئەمریکا، لەڕێگەی ئەپی هانگ ئاوتی گوگڵەوە بانگهێشتی چاوپێکەوتن کراوە و دواتر لە نوسینگەی گووگڵ لە هیندستان.\nبۆکان دەڵێت، "وەک کوردێک داوام لێکردن و پێم ڕاگەیاندن کە چەندین ساڵە میللەتی کورد بێبەشن لە زمانی کوردی ناوەندی (لە وەرگێڕانی گوگڵدا) بۆیە هیوادارین دایبنێن چونکە بە ملیۆنان خوێندکار و کەس سودی لێ دەبینن."\nبۆکان ئاماژەی بەوەشکرد، کە کۆمپانیاکە پەیمانیاندا کاری شێلگیرانە بکەن بۆ زمانی کوردی، وە لە ٣١ی ئایاری ٢٠١٩دا هەستان بە چەسپاندنی زمانی کوردی لە بەرنامەی "CrowdSource"دا کە بەرنامەی تایبەتی گوگڵە و خەڵکی وڵاتانی دیکە لەڕێیەوە پەرە بە زمانەکانی خۆیان دەدەن.\nسەبارەت بە کاتی بەردەستبوونی خزمەتگوزارییەکەش بە زمانی کوردی بۆکان وتی، "گوگڵ پەیمانی داوە کە بە زووترین کات بەردەستی بکات، بەڵام کەی؟ نازانم."\nپاشان کۆمپانیاکە نامەی سوپاسگوزارییان بۆ بۆکان کاردووە و لەم چەند ڕۆژەی ڕابردووشدا چەند خەڵاتێکی پێگەشتووە لە نوسینگەی مالیزیای گوگڵەوە، کە پێکهاتبوون لە جلوبەرگی گوگڵ و چەند کەلوپەلێکی گوگڵ و سوپاسگوزارییەک.\nبۆکان لەدایکبووی ساڵی ١٩٩١ی شاری هەڵەبجەی شەهیدە و لە ساڵی ٢٠١٤دا زمانی ئینگلیزی لە زانکۆی سلێمانی تەواوکردووە.\nنزیکی دە ساڵە بە خۆبەخشی و بە بێ یارمەتی هیچ ڕێکخراو و لایەنێک، لەڕێی کۆمەڵگەی گوگڵەوە سەرقاڵی پەرەپێدانی زمانی کوردییە و ڕۆڵێکی کاریگەری هەبووە لە چەسپاندنی زمانی کوردی لە وێبگەڕی سەرەکی گوگڵدا.\n١٦ وێنەی سەرنجڕاکێشی بەناوبانگترین ژنەکانی ساڵانی شەستەکان\nهونەرمەندێکی دیاری میسری کۆچی دوایی کرد\nفیلمێکی کوردی خەڵاتێکی نێودەوڵەتی بەدەستهێنا\nشاباز زەمانی ئەلبوومی چەتر بڵاو دەکاتەوە


چاكسازی لە هەرێمی كوردستان بەردەوام دەبێت – Knwe.org\nسەرەکی » راپۆرت » راپۆرتی، ته‌ها عه‌بدوڵلا » چاكسازی لە هەرێمی كوردستان بەردەوام دەبێت\nدوای چەندین كۆبوونەوە، رۆژی پێنجشەممە 16ی 1ی 2020، پەرلەمانی كوردستان بە زۆرینەی دەنگ پڕۆژەیاسای (چاكسازی لە مووچەو دەرماڵەو بەخشینی ئیمتیازاتەكان‌و خانەنشینی لە هەرێمی كوردستان) پەسەند كرد و هەریەكە لە فراكسیۆنەكانی كۆمەڵ‌و یەكگرتوو و نەوەی نوێ-یش بایكۆتی دانیشتنەكەیان كرد و دەنگیان بە یاساكە نەدا.\nبەگوێرەی ئەو یاسایە كە لە (19) ماددە پێكهاتووە، مووچەی خانەنشینی پلە باڵاكان كەمدەكرێتەوەو هەژمارێكی بانكیش بۆ فەرمانبەران دەكرێتەوە، تا زامنی پاراستنی مووچە پاشەكەوتكراوەكانیان بكرێت، لەگەڵ چەندین بڕگەو ماددەی دیكە كە پەیوەندی بە پاككردنەوەی لیستی مووچەی كەسوكاری شەهیدان‌و زیندانی سیاسی‌و فەرمانبەرانەوە هەیە، دوای كۆبونەوەكەش هەریەكە لە سەرۆكی پەرلەمان و سەرۆك و ئەندامانی فراكسیۆنە جیاوازەكان بۆچوونی خۆیان لەسەر ئەو یاسایە خستەروو.\nلەدوای پەسەندكردنی پڕۆژەیاساكەش، د.رێواس فایق سەرۆكی پەرلەمانی كوردستان رایگەیاند، وەك پەرلەمان ئەركی خۆمان لە دەركردنی یاسای چاكسازی تەواوكرد و ئەركەكەش ئاسان نەبوو. وتیشی: «لە داهاتوو پڕۆژەیاسایەكی خانەنشینی یەكگرتوو هاوتای ئەوەی لە بەغدا هەیە ئامادە دەكرێت، بەجۆرێك دادپەروەری تێدابێت‌و هێزەكانی ئاسایش‌و ناوخۆش دەچنە ناو ئەو یاسا یەكگرتوەوە».\nئاماژەی بەوەشكرد، جێبەجێكردنی یاسای چاكسازی بۆ ئەوەیە ماف بۆ خاوەن ماف بگەڕێتەوە، بۆ ئەوەی ئەگەر خەڵكێكی ناشایستە هەبێت لەناو فەرمانگەكاندا جیا بكرێنەوە، ئەركی حكومەتی هەرێمی كوردستانیشە لەدوای پەسەندكردنی یاساكەو بڵاوبوونەوەی لە وەقائیعی كوردستان، یاساكە جێبەجێ بكات.\nلایخۆیەوە، جەمال حەوێزی سەرۆكی فراكسیۆنی یەكێتی لە پەرلەمانی كوردستان، رایگەیاند، هەرچەندە پەسەندكردنی یاسای چاكسازی بەمجۆرە لە ئاست‌و خواستی ئێمە نەبوو حەزمان دەكرد باشتر بوایە، بەڵام پێمانوایە ئەوە هەنگاوی یەكەمە، بەتایبەتی بۆ كەسوكاری شەهیدان‌و زیندانیانی سیاسی دڵنیایان دەكەینەوە كە ئەوەی ئەوان پێی نیگەران بوون لەناو یاساكە چارەسەر كراوە، هەروەها ئەو پارەیەی بە جێبەجێكردنی ئەو یاسایە دەگەڕێتەوە گەنجینەی حكومەت، گرەنتی وەرگیراوە كە بۆ ئەوانە خەرج بكرێت كە كەمترین مووچەیان لە هەرێمی كوردستان هەیە.\nوتیشی: «حكومەتی هەرێم هان دەدەین كە هەنگاوی تر بنێت بۆ چاكسازی، تا هەموو داخوازی چین‌و توێژەكان بهێنێتەدی».\nهەنگاوی زیاتر لەچاكسازی\nهاوكات، ئومێد خۆشناو سەرۆكی فراكسیۆنی پارتی لەپەرلەمانی كوردستان، وتی: «دوای ئەوەی پڕۆژەیاسای چاكسازی لەلایەن حكومەتەوە ئاراستەی پەرلەمان كرا، لەلایەن لیژنە تایبەتمەندەكان‌و ئەندامان بەگشتی هەموو هەوڵێكیان خستەگەڕ تا پڕۆژەكە دەوڵەمەندتر بكرێت».\nوتیشی: «یاسای چاكسازی دەستپێكە بۆ ئامانجێكی گەورەو لە پەیوندییەكانی نێوان حكومەت‌و پەرلەمان‌و رێكەوتنی لایەنەكان لەپێكهێنانی كابینەی نۆیەمی حكومەت. ئەوە هەنگاوی یەكەمە هەوڵ دەدەین لە داهاتوودا هەنگاوی زیاتر لەچاكسازی و دادپەروەری بەهەماهەنگی پەرلەمان‌و حكومەت دەستپێبكەین».\nراشیگەیاند، لەو یاسایە جگە لە دادپەروەری مووچەو ئیمتیازاتی پلەباڵاكان، جارێكی تر لیستی شەهیدان پاك دەكرێتەوەو شایستەی زیندانیانی سیاسی‌و مووچە پاشەكەوتكراوەكانی فەرمانبەران زامنكراوە.\nوەزارەتی دارایی رێنمایی پێویست دەردەكات\nلەلایەكی ترەوە، عەلی حەمەساڵح سەرۆكی فراكسیۆنی گۆڕان وتی: «دوای چەندین ساڵ قسەكردن‌و داكۆكیكردن، بەشێكی زۆری خواستەكانمان بوو بە یاسا و پاككردنەوەی لیستی شەهیدان‌و زیندانی سیاسی لە خەڵكی ناشایستە.\nوتیشی: «هەر بەگوێرەی یاسای چاكسازی، بوارەكانی پاسەوانی رێكدەخرێتەوەو خانەنشینی نایاسایی بەردەوام نابێت، ئەو پارەیەشی لەچوارچێوەی چاكسازی دەمێنێتەوە دەبێ بدرێت بە مووچەی خانەنشینی كە مووچەكانیان كەمە، قەرزەكانیش لەو سەرمایەدارانە وەردەگیرێتەوە كە پارەی حكومەتیان لایە، هەروەها پاشەكەوتی فەرمانبەران لە پڕۆژەكە جێگركراوەو وەزارەتی دارایی رێنمایی پێویست دەردەكات تا لە بری قەرزی حكومەت بەكاربهێنرێت».\nپێشنیازی ئێمە قبوڵ نەكرا\nهاوكات، عەبدولستار مەجید سەرۆكی فراكسیۆنی كۆمەڵ لە پەرلەمانی كوردستان، رایگەیاند، فراكسیۆنی كۆمەڵ هەوڵی زۆری داو بەرگری لە مافی خەڵك كرد، بەڵام لە بابەتی پاشەكەوتی مووچەی فەرمانبەران‌و خانەنیشینی پلەباڵاكان پێشنیازی ئێمە قبوڵ نەكرا كە نزیك بوو لە دادپەروەری‌و داوامانكردبوو كە پاشەكەوتی مووچەی فەرمانبەران بە گرەنتییەوە بۆ فەرمانبەران بگەڕێتەوە.\nوتیشی: «داوامان كردبوو كە كەمترین مووچەی خانەنیشینی 400 هەزار دینار بێت، هەروەها داوامانكربوو كە بە گرەنتی حكومەتی هەرێم پاشەكەوتی مووچە لەڕێگای هەژمارێكی بانكییەوە بگەڕێنێتەوە بۆ فەرمانبەران‌و بتوانرێت بۆ هەندێك مامەڵەی تایبەت بەكاریبهێنن‌و مانگانەش بەشێكی بەشێوەی كاش وەربگرن، بەڵام ئەم داوایەش قبوڵنەكرا».\nئاماژەی بەوەشدا، لەكاتی بەڕێوەچوونی كۆبوونەوەی پەرلەماندا فراكسیۆنی كۆمەڵ داوایكرد كە مەرجەكانیان لە مادەكانی پڕۆژە یاساكەدا جێ بكرێتەوەو ئەو داوایەی فراكسیۆنی كۆمەڵ پەسەند نەكراو پاشان فراكسیۆنی كۆمەڵ هۆڵی پەرلەمانی بەجێهێشت.\n400 هەزار دینار جێگر بكرێت\nدواتر ئەبو بەكر هەڵەدنی لەفراكسیۆنی یەكگرتوو، لەبارەی پەسەندكردنی یاساكەوە وتی: «دەنگمان بە یاسای چاكسازی نەدا، لەبەر چەند هۆكارێك لەوانە، بەشێكی زۆر لەو پێشنیارانەی ئێمە لە لیژنەكان بۆ پڕۆژەیاساكە كردمان بەهەند وەرنەگیرا، هەروەها لە دانیشتنەكەدا رێگمان پێنەدرا خاڵی پەیڕەوی بگرین بۆ ئەوەی ئاماژە بەو خاڵانە بكەین كە پێشێلكارییە.\nوتیشی: «هەروەها هیچ پێشنیارێكمان لەناو یاساكەدا جێگای نەكرایەوە لەوانە داوامان كرد یاسای خانەنشینی 2014ی عیراق لە هەرێم بەركاربكرێت‌و كەمترین مووچەی خانەنشینان بە 400 هەزار دینار جێگر بكرێت، بەڵام وڵاممان نەدرایەوە، لەبارەی پاشكەوتی مووچەو چۆنێتی سوودرگرتن لەلایەن مووچەخۆرانەوە ئەویش بە هەند وەرنەگیرا».\nحكومەت دڵنیایی دەدات\nهاوكات لەكۆنگرەیەكی رۆژنامەنووسیدا، هەریەك لە وتەبێژ و سەرۆكی دیوان‌و سكرتێری ئەنجومەنی وەزیرانی حكومەتی هەرێم، روونكردنەوەیان لەبا‌رەی یاسای چاكسازی داو دڵنیاییان بە خەڵكی كوردستان دا كە مووچەو ئیمتیازاتی هیچ كەسێك نابڕدرێت، بەڵكو رێكخستنەوە لە لیستی مووچە دەكرێت‌و كەسانی شایستەو ناشایستە لەیەك جیا دەكرێنەوە.\nلەوبارەیەوە، د.جوتیار عادل وتەبێژی حكومەتی هەرێم رایگەیاند، حكومەتی هەرێم بڕیاریداوە لە پڕۆسەی چاكسازی بەردەوام بێت، پەسەندكردنی یاسای چاكسازیش هەنگاوی یەكەم دەبێت لەو بوارەدا.\nوتیشی: «ئەگەرچی لەڕابردوودا هەندێك كەس هەوڵی داوە ئەو یاسایە بەلاڕێدا ببەن، بەڵام ئێمە وەكو حكومەت كەسوكاری شەهیدان‌و زیندانیانی سیاسی دڵنیا دەكەینەوە كە بەهیچ شێوەیەك دەستكاری مووچەكانیان ناكرێت، بەڵكو ئەوەی دەكرێت رێكخستنەوەو جیاكردنەوەی ئەوانە».\nدواتر، ئامانح رەحیم سكرتێری ئەنجومەنی وەزیران رایگەیاند، لەكۆبوونەوەكانی رابردووی ئەنجومەنی وەزیران تەئكید لەوە كرایەوە كە ئامانج لەدەركردنی یاسای چاكسازی هێنانەدی دادپەروەرییە لەپارەی گشتی‌و جەخت لەوە كرایەوە كە پێویستە بەباشترین شێوە ئیدارە بدرێت، بۆیە دڵنیایی دەدەینە مووچەخۆرانی شایستە لەهێزەكانی ناوخۆ و پێشمەرگەو زیندانیانی سیاسی‌و هەموو چین‌و توێژەكان كە سوودمەندن لە بودجەی گشتی تەنیا یەك دیناریشیان لێ كەمناكرێتەوە.\nوتیشی: «لەبارەی كەسوكاری شەهیدان‌و زیندانیانی سیاسی بە دیاریكراوی دیارە مافی ئەو توێژانە بەیاسا رێكخراوەو لەگەڵ پەسەندكردنی یاسای چاكسازیش ئەو یاسایانە وەكو خۆیان دەمێننەوە، بەڵكو ئەوەی لەیاسای چاكسازی دەكرێت پاككردنەوەی لیستی مووچەكانە، حكومەتی هەرێمیش بەردەوام دەبێت لە هەوڵەكانی بۆ ئەوەی مووچەی ئەو توێژانە هاوتای بەغدای لێبكرێت».\nهەر لەو كۆنگرە رۆژنامەنووسیەكەدا، د.ئومێد سەباح سەرۆكی دیوانی ئەنجومەنی وەزیران وتی: «یاسای چاكسازی سێ ئامانجی سەرەكی هەیە لەوانە بەدیهێنانی دادپەروەری‌و دروستكردنی متمانەیە بە دامەزراوەكانی حكومەت‌و بەدامەزراوەكانی حكومەتی هەرێمە».\nوتیشی: «بەگشتی ئامانجی ئەو یاسایە سەندنەوەی ماف نییە لە مووچەخۆران، بەڵكو گەڕانەوەی مافە بۆ ئەوانەی مافیان پێشێلكراوە، لەگەڵ پاككردنەوەی لیستی مووچەی سەرجەم چین‌و توێژەكان».


عەبادی خەمێكی دیكە بۆ عادل عەبدولمەھدی جێدەھێڵێ\nشڤان جەباری |\nK24 - بەغدا\nعادل عەبدولمەھدی، بە نووسراوێکی فەرمی تکا لە پەرلەمانی عێراق دەکات کە رەشنووسی پڕۆژە بوودجەی ساڵی 2019 رەتنەکرێتەوە و بە ھەر میکانزمێك بێت کەموکوڕییەکانی جارەسەربکەن، سەرۆکایەتی ئەنجوومەنی نوێنەرانی عێراقیش بۆ ئەو مەبەستە لیژنەیەکی ھەمەھەنگی لە ھەردوو دەسەڵاتی یاسادانان و جێبەجێکردن دروست دەکات.\nميران محه‌مه‌د، پەرلەمانتاری عێراق لە فراكسیۆنی یەكێتی بە كوردستان24 راگەیاند: "رێگەی یەكەم نەكرا، واتا بوودجە ناگەڕێتەوە بۆ حكوومەت تا گۆڕانكاری تێدا بكرێت، رێگەی دووەممان لەبەردەمە ئەویش ئەوەیە كە لیژنەیەك لەنێوان حكوومەت و ئەنجوومەنی نوێنەران دروست بكرێت، بە بڕوای من ئەوە دەستكەوتێكی باشە، چونكە لەساڵانی رابردوو نوێنەری پەرلەمان لەو لیژنەیە نەبووە".\nرەشنووسی پڕۆژە یاسایی بوودجەی ساڵی 2019 لەلایەنە کابینەكەی عەبادی نووسراوە، بۆیە پەرلەمانتارانی خولی نوێ دەڵێن، ئێمە متمانەمان بە حکوومەتەکەی عادل عەبدولمەھدی داوە، ئەو پڕۆژە یاساییە خزمەتی ناکات و ئەگەری سەرھەڵدانەوەی کێشەی نێوان پێکھاتەکانی ھەیە.\nلەوبارەوە ھەندرێن دۆسکی، پەرلەمانتاری عێراق لە فراكسیۆنی پارتی دەڵێت: "ئەو بەرنامەی كابینەی عادل عەبدولمەھدی پێشكەشی كرد و ئێمە متمانەمان پێدا، پڕۆژەیاسای بوودجەی تێدا نەبووە، بۆیە پەسندكردنی ئەو پڕۆژەیە دەبێتە ھۆكاری دروستبوونی كێشە لەنێوان پێكھاتەكان، ھەروەھا جارێكی دیكە كێشە لەنێوان ھەرێمی كوردستان و بەغدا دروست دەكات".\nبوودجەی گشتی ساڵی 2019ی عێراق داھاتی بە 105 تریلیۆن دینار خەمڵێنراوە و خەرجییەکان بە 128 تریلیۆن دینار، کورتھێنانەشی دەگاتە 22 تریلیۆن دینار. فراکسیۆنەکانی ناو پەرلەمانیش پێیان وایە بنەمای دابەشکردنەکەی نادادپەروەرانەیە و رووبەڕووی دەوەستنەوە لە جێبەجێکردنی.\n02 ھۆكاری دواكەوتنی مووچەی فەرمانبەرانی ھەرێمی كوردستان ئاشكرا دەكرێت\n03 عێراق هه‌ڵوێستی خۆی له‌سه‌ر هێرشكردنه سه‌ر ژنه عێراقییه‌كه راگه‌یاند\n04 وەزارەتی دارایی داواكارییه‌ك ئاراستەی سەرجەم فەرمانگەکانی حکوومەت ده‌كات\n06 پلەی گەرما دادەبەزێت\n02 زانیاری لەسەر بکوژی کارمەندی بەنزینخانەکەی چەمچەماڵ ئاشکرا دەکرێت\n05 وه‌زیری په‌روه‌رده فه‌رمانێكی له باره‌ی مامۆستایانی باخچه و قوتابخانه و په‌یمانگه ناحكوومییه‌كان ده‌ركرد\n06 پۆلیسی هه‌ولێر: بکوژانی منداڵێكی 10 ساڵان دەستگیر کران\n03 مووچەی چەند وەزارەتێكی دیكە دابەش دەكرێت\n04 ڤیدیۆیی كوژرانی ئەفسەرێك لەلایەن پۆلیسی فیدراڵی بڵاو دەكرێتەوە\n06 زانیاری لەسەر بکوژی کارمەندی بەنزینخانەکەی چەمچەماڵ ئاشکرا دەکرێت


گۆڕانكاری لە كەشوهەوای هەرێم ڕوودەدات - تۆڕی میدیایی خەڵک\nبەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، گۆڕانكاری لە پلەكانی گەرما لە ماوەی ئەم چەند ڕۆژەی داهاتوو ڕوودەدات.\nبەڕێوەبەرایەتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا ئاماژە بۆ ئەوە دەكات، سبەی چوار شەممە پلەكانی گەرما بە نزیكەی 1 تا 3 پلە ڕوو لە نزمبوونەوە دەكات تا ڕۆژی هەینی بەرزترین پلەی گەرمای پێشبینیكراو لە سەنتەری پارێزگاكان بە گشتی لە ژێر 40 پلەی سیلیزی دەبێت جگە لە سەنتەری پارێزگای كەركووك .\nئاشكراشیكرد، ڕۆژی هەینی بەرزترین پلەكانی گەرما دەست دەكات بە بەرزبوونەوە، ڕۆژی شەممەی سەرەتای هەفتەی داهاتوو بەرزبوونەوەی پلەكانی گەرما زیاتر دەبێت لە زۆربەی ناوچەكان دەگاتە سەرووی 40 پلەی سیلیزی.\nڕوونیشیكردەوە، لە ئێستادا بەهۆی چالاكبوونی نزمە پاڵەپەستۆی وەرزی گەرمی ساڵانە لەگەڵ وەرگەڕانی هاوینە پێشبینی دەكەین لە سەرەتای هەفتەی داهاتوو بە گشتی بەرزترین پلەكانی گەرما بەردەوام لە سەرووی 40 پلەی سیلیزی بێت، لەو كاتانەی شەپۆلەكانی گەرما ڕوو لە ناوچەكەمان دەكەن بەرزترین پلەكانی گەرما تا سەرووی 45 پلەی سیلیزی بەرزدەبێتەوە سەبارەت بە سەنتەری پارێزگاكان و لە ناوچە شاخاوییەكانیش دەگاتە سەرووی 36 پلەی سیلیزی .\n21 حوزەیران 2021 2.40 pm\nخەڵك- سەرۆكی لقی سلێمانی یەكێتیی وەبەرهێنەرانی كوردستان ڕایدەگەیەنێت، “لە كۆی ٥٥ ملیار دۆلار پڕۆژە كە هەمانە…


ڕاوێژکارى باڵاى پێشوى ترامپ ده‌گاته کۆنگرێس بۆ گه‌واهیدان له لێکۆڵینه‌وه‌کان دژى سه‌رۆکى ئه‌مه‌ریکا\nڕاوێژکارى باڵاى پێشوى دانۆڵد ترامپ بۆ کاروبارى ڕوسیا و ئه‌وروپا ڕۆژى پێنج شه‌ممه ڕۆژێک پاش به‌جێهێشتنى کاره‌که‌ى له کۆشکى سپى گه‌یشته کۆنگرێس بۆ گه‌واهیدان له لێکۆڵینه‌وه‌یه‌کى ئه‌نجومه‌نى نوێنه‌ران بۆ شیانى له‌کارخستنى دۆناڵد ترامپ سه‌رۆکى ئه‌مه‌ریکا .\nتیم مۆریسن، یه‌که‌م دیاریکراوى کۆشکى سپى که گه‌واهى بدات، وه‌ڵامى پرسیارى په‌یامنێرانى له‌سه‌ر گه‌واهیدانه‌که نه‌دایه‌وه که له پشتى ده‌رگاى داخراو ئه‌نجام ده‌درێت، به‌ڵام ڕه‌نگه زانیارییه‌کانى ببێته نێوه‌ندى هه‌وڵه‌کان بۆ له‌کارخستنى سه‌رۆکى ئه‌مه‌ریکا .\nمرۆیسن ڕۆژى چوارشه‌ممه له ده‌ستیله‌کار کێشایه‌وه و وتى :" هه‌وڵى به‌ده‌ستهێنانى ده‌رفه‌تى زیار ده‌دات." کاربه‌ده‌ستێک که مافى ئه‌وه‌ى نه‌بوو زانیارى له‌سه‌ر کاره‌که‌ى مۆریسن بدات به مه‌رجێک ناوى ئاشکرا نه‌کرێت ڕایگه‌یاند ماوه‌یه‌که مۆریسن تاتوێى ده‌ستله‌کار کێشانه‌وه‌ى ده‌کات.\nئه‌و له مانگى هه‌شته‌وه چاوى له‌سه‌ره له‌و کاته‌وه‌ى که که‌سێکى ناو حکومه‌ت زانیارى نهێنى ئاشکرا کرد و گوتى چه‌ند کاربه‌ده‌ستێکى ئه‌مه‌ریکا وتویانه دۆناڵد ترامپ " ده‌سه‌ڵاتى ئۆفیسه‌که‌ى به‌کارهێناوه بۆ داواکاردن له وڵاتانى بیانى تا ده‌ستبخه‌نه نێو هه‌ڵبژاردنه‌کانى سه‌رۆکایه‌تى ساڵى 2020 ى ئه‌مه‌ریکا."


سوپای توركیا كۆنترۆڵكردنی شارۆچکەی جندرێسی راگه‌یاند - ئاوێنه\n“هێشتا هه‌سه‌ده هه‌واڵه‌كه‌ی پشتڕاست نه‌كردۆته‌وه”\nسوپای توركیا كۆنترۆڵكردنی شارۆچکەی جندرێسی راگه‌یاند\nهه‌رچه‌نده سوپای توركیا كۆنترۆڵكردنی شارۆچکەی جندرێسی سه‌ر به‌كانتۆنی عه‌فرینی راگه‌یاند، به‌ڵام هێشتا له‌لایه‌ن هێزه‌كانی سوریای دیموكراته‌وه هیچ لێدوانێك له‌وباره‌یه‌وه نه‌دراوه.\nئاوێنه: به‌پێی هه‌واڵی ئاژانسی ئه‌نادۆڵ، ئێواره‌ی ئه‌مڕۆ پێنجشه‌ممه، سه‌رۆكایه‌تی ئه‌ركانی گشتی سوپای توركیا رایگه‌یاندووه، سوپای توركیاو سوپای سوریای ئازاد ناوه‌ندی شارۆچكه‌ی جندرێسیان له‌عه‌فرین كۆنترۆڵكردوه‌و له‌چه‌ند شوێنێكی شاره‌كه‌ش پێكدادان به‌رده‌وامه.\nتا ئێستا هێزه‌كانی سوریای دیموكرات -هه‌سه‌ده- هیچ لێدوان‌و رونكردنه‌وه‌یه‌كیان له‌باره‌ی داگیركردنی جندرێسه‌وه رانه‌گه‌یاندووه.\n48 رۆژه سوپای توركیا به‌پێشكه‌وتوترین چه‌ك‌و ته‌كنه‌لۆژیای سه‌ربازیی هێرشی بۆ سه‌ر كانتۆنی عه‌فرینی رۆژئاوای كوردستان ده‌ستپێكردوه‌و تائێستا ده‌یان هاوڵاتی مه‌ده‌نی له‌عه‌فرین شه‌هید بون‌و سه‌دانی دیكه‌ش برینداربون.\nله‌به‌رامبه‌ردا تائێستا وڵاتانی زلهێز هیچ هه‌ڵوێستێكی ئه‌رێنیان نیشان نه‌داوه به‌ئاراسته‌ی ڕاگرتنی هێرشه‌كان سوپای توركیا، به‌ڵام شه‌رڤانانی یه‌كینه‌كانی پاراستنی گه‌ل -یه‌په‌گه-و یه‌كینه‌كانی پاراستنی ژنان -یه‌په‌ژه- به‌رگرییه‌كی بێ وێنه ده‌كه‌ن‌و تائێستا ڕێگرییان له‌پێشڕه‌وییه‌كانی سوپای توركیا كردووه بۆ سه‌نته‌ری عه‌فرین.


◄ Результат: Found 82, page 1 of 9 Items per page: 🗐 1 🗐 5 🗐 10\n👫 ئاوات بۆکانی | 🏷 Группа: биография | Язык статьи: 🏳 کوردیی ناوەڕاست\n➕ Добавил (Hawrê Baxewan) на Aug 10 2017 9:25AM\n👌 Эта статья была рассмотрена и выпущена (Seryas Ehmed) на Aug 10 2017 10:06AM\n✍ Этот пункт недавно дополнено (Seryas Ehmed) на: Aug 10 2017 10:06AM\n👁 Этот пункт был просмотрен раз 2,906\n📷 Фото файл 1.0.1 31 KB Aug 10 2017 9:27AM Hawrê Baxewan\n👫 آرام قریشی شهروند بوکان | 🏷 Группа: биография | Язык статьи: 🇮🇷 فارسی\n⚠ Этот пункт был написан в (🇮🇷 فارسی) языке, нажмите на значок , чтобы открыть элемент на языке оригинала!\n🏳 Язык статьи: 🇮🇷 فارسی\n👫 Люди типа ⛓ Политзаключенный\n➕ Добавил (Hawrê Baxewan) на Jul 15 2014 3:07PM\n✍ Этот пункт недавно дополнено (System Administrator) на: Jul 16 2014 1:36PM\n👁 Этот пункт был просмотрен раз 2,892\n📊 ئۆرژانسی کۆمەڵایەتیی بۆکان کرایەوە و دەستی بە کار کرد | 🏷 Группа: Статистика и опросы | Язык статьи: 🏳 کوردیی ناوەڕاست\n 📡 | 🏳 کوردیی ناوەڕاست | ماڵپەڕی کوردپرێس - 28-07-2017\n📅 Publication date: 28-07-2017\n🏙 Города ⚪ Бокан\n📈 Тип статистики 👪 социальная\n📈 Тип статистики 💰 экономика\n➕ Добавил (Hawrê Baxewan) на Jul 28 2017 11:34AM\n👌 Эта статья была рассмотрена и выпущена (Seryas Ehmed) на Jul 31 2017 1:42AM\n✍ Этот пункт недавно дополнено (Seryas Ehmed) на: Jul 31 2017 1:42AM\n👁 Этот пункт был просмотрен раз 1,928\n☂ ئەنجومەنی ئەدەبیی بۆکان | 🏷 Группа: Стороны и организации | Язык статьи: 🏳 کوردیی ناوەڕاست\n 🇰 | 🏳 کوردیی ناوەڕاست | تۆمارێکی تایبەت بۆ کوردیپێدیا لەلایەن (ئەنجومەنی ئەدەبیی بۆکان) سەبارەت بە (ئەنجومەنی ئەدەبیی بۆکان) لە: 1-11-2015 15:23:30\n🚩 организация 📚 Образовательные\n➕ Добавил (Manu Berzincî) на Aug 5 2015 3:30PM\n✍ Этот пункт недавно дополнено (Hawrê Baxewan) на: Nov 1 2015 7:40PM\n👁 Этот пункт был просмотрен раз 7,986\n📷 Фото файл 1.0.1 46 KB Aug 5 2015 3:30PM Manu Berzincî\n☂ ئەنجومەنی ژینگەپارێزی وڵات بۆکان | 🏷 Группа: Стороны и организации | Язык статьи: 🏳 کوردیی ناوەڕاست\n🚩 организация 🚮 Защита окружающей среды\n✍ Этот пункт недавно дополнено (Ziryan Serçinarî) на: Dec 13 2018 10:49PM\n👁 Этот пункт был просмотрен раз 1,723\n📷 Фото файл 1.0.1 30 KB Dec 13 2018 10:48PM Ziryan Serçinarî\n🌳 ئەنجومەنی سبز اندیشان جوانی مەهاباد پشتیوانیی لە ئەنجومەنی ژینگەپارێزیی وڵاتی بۆکان کرد | 🏷 Группа: Environment of Kurdistan | Язык статьи: 🏳 کوردیی ناوەڕاست\n 📡 | 🏳 کوردیی ناوەڕاست | ماڵپەری کوردپا - 29-12-2018\n🏷 Группа: 🌳 Environment of Kurdistan\n🌳 Environmental Metadata 📗\n🏙 Города ⚪ Махабаде\n➕ Добавил (Naliya Ibrahim) на Dec 30 2018 12:02PM\n👌 Эта статья была рассмотрена и выпущена (Ziryan Serçinarî) на Dec 30 2018 1:42PM\n✍ Этот пункт недавно дополнено (Ziryan Serçinarî) на: Dec 30 2018 1:42PM\n👁 Этот пункт был просмотрен раз 1,485\n📷 Фото файл 1.0.1 14 KB Dec 30 2018 12:04PM Naliya Ibrahim\n👫 ارسلان پیروکی شهروند بوکان | 🏷 Группа: биография | Язык статьи: 🇮🇷 فارسی\n👁 Этот пункт был просмотрен раз 1,557\n👫 امیر عبداله زاده فعال مدنی بوکان | 🏷 Группа: биография | Язык статьи: 🇮🇷 فارسی\n👁 Этот пункт был просмотрен раз 1,128\n👫 اکام قریشی شهروند بوکان | 🏷 Группа: биография | Язык статьи: 🇮🇷 فارسی\n👁 Этот пункт был просмотрен раз 1,039\n🏰 بۆکان | 🏷 Группа: Места | Язык статьи: 🏳 کوردیی ناوەڕاست\n💎 место ◾ города\n➕ Добавил (Hawrê Baxewan) на Nov 7 2008 5:19PM\n✍ Этот пункт недавно дополнено (Hawrê Baxewan) на: Nov 24 2018 9:35AM\n👁 Этот пункт был просмотрен раз 17,793\n📷 Фото файл 1.0.1 29 KB Oct 28 2009 12:00AM Hawrê Baxewan\n1. 👁 ئاگری ئیسماعیل نەژاد\n2. 👁 حسەین بەهامین\n3. 👁 حەسەن قزڵجی\n4. 👁 خالید ئەحمەد نەژاد\n5. 👁 سەید کامیل نیزامی\n6. 👁 یوونس رەزایی\n1. 👁 بەنداوی بۆکان\n2. 👁 داو داودی\n| Время создания страницы: 8,112 секунд!


رۆژی چوار شه‌ممه ڕێكه‌وتی ٢٠/٥/٢٠٢٠، کاتژمێر ٨:٣٠ی شەو، بەشی بیركاریی فاکەڵتی په‌روه‌رده، وۆرکشۆپێکی نێودەوڵەتی بە شێوەی ئۆنڵاین به‌ڕێوه‌ده‌بات، بە ناونیشانی:\n(Application of Mathematics in real Life)،\nدرێژەی بابەت: ئاگاداری به‌ڕێوه‌چوونی وۆركشۆپێكی نێوده‌وڵه‌تی له بواری بیركاری\nئاگادارییەک لە سەنتەری گەشەپێدانی کارەوە\nهەلێکی زێڕین بۆ قوتابییانی بەشی ئەندازیاری شارستانی زانکۆی سۆران\nسەنتەری گەشەپێدانی کاری زانکۆی سۆران کۆڕسێکی ئۆنلاین بۆ بەرنامەی ئۆتۆکاد بۆ قوتابییانی بەشی ئەندازیاری شارستانی فاکەڵتیی ئەندازیاری زانکۆی سۆران دەکاتەوە، کە تێیدا باس لەبەرنامەی ئۆتۆکاد و چۆنییەتی درووستکردنی نەخشەی خانوو بە بەرنامەی ئۆتۆکاد دەکرێت.\nدرێژەی بابەت: ئاگادارییەک لە سەنتەری گەشەپێدانی کارەوە\nخشته‌ی كات و ناونیشانی سیمینار و وۆركشۆپه‌كه‌كانی فاكه‌ڵتی په‌روه‌رده بۆ مانگی پێنج\nهه‌موو مامۆستا و قوتابییانی فاکەڵتی په‌روه‌رد و زانکۆی سۆران ئاگادار ده‌كه‌ینه‌وه، كه خشتەی ناونیشان و کاتی بەڕێوەچوونی وۆركشۆپ و سیمینارەکانی فاکەڵتی په‌روه‌رده بۆ مانگی ئایاری ٢٠٢٠، به‌م شێوه‌یه‌ی خواره‌وه‌یه، كه به ئۆنڵاین به‌ڕێوه‌ده‌چن.\nدرێژەی بابەت: خشته‌ی كات و ناونیشانی سیمینار و وۆركشۆپه‌كه‌كانی فاكه‌ڵتی په‌روه‌رده بۆ مانگی پێنج\nدیداری ساڵانه‌ی زانكۆی سۆران بەڕێوەدەچێت\nبه مه‌به‌ستی تیشكخستنه سه‌ر كاریگه‌رییه جیاوازه‌كانی ڤایرۆسی كۆرۆنا له‌سه‌ر كۆمه‌ڵگه‌ی كوردستان، زانكۆی سۆران دیداری ساڵانه‌ی خۆی به ناونیشانی (كوردستان دوای كۆڤید 19: كاریگه‌ری و لێكه‌وته‌كانی)، به به‌شداری چه‌ندین كه‌سایه‌تی سیاسی، ئه‌كادیمی و ته‌ندرووستی، به شێوه‌ی ئۆنلاین، له رێكه‌وتی ١٢ تا ١٤ی ٥ی ٢٠٢٠، له كاتژمێر ٤:٠٠ تا ٦:٠٠ ی ئێواره، به شێوه‌ی ئۆنلاین به‌ڕێوه‌ده‌بات.\nدرێژەی بابەت: دیداری ساڵانه‌ی زانكۆی سۆران بەڕێوەدەچێت\nفاكه‌ڵتیی په‌روه‌رده سیمپۆزیه‌مێكی نێوده‌وڵه‌تی سه‌باره‌ت به چۆنیه‌تی وتنه‌وه‌ی زمانی ئینگلیزی\nڕۆژی پێنجشه‌ممه رێكه‌وتی ٢٢/٤/٢٠٢٠ كاتژمێر ١١:٠٠ی پێش نیوه‌ڕۆ، به‌شی ئینگلیزی فاکه‌ڵتی په‌روه‌رده، وۆرکشۆپێکی نێوده‌وڵه‌تی بۆ به‌ڕێز "که‌یسی جه‌ی" مامۆستا له زانکۆی ستراتفۆردی ئه‌مریکی- کامپه‌سی هه‌ولێر، رێكده‌خات.\nدرێژەی بابەت: فاكه‌ڵتیی په‌روه‌رده سیمپۆزیه‌مێكی نێوده‌وڵه‌تی سه‌باره‌ت به چۆنیه‌تی وتنه‌وه‌ی زمانی ئینگلیزی\nفاکەڵتی پەروەردە بە بۆنەی رۆژی رۆژنامەگەری کوردی سیمپۆزیەمێکی نێودەوڵەتی بەڕێوەدەبات\nئاگادارییه‌ك له فاكه‌ڵتی په‌روه‌رده‌وه\nئاگاداری پێشبڕكێی ساڵانه‌ی وتاردان\nئاگادارییه‌ك له لیژنه‌ی ئاماده‌كاریی كۆنفڕانسی نێوده‌وڵه‌تیی فه‌قێ قادری هه‌مه‌وه‌ند\nپەڕەى 3 لەکۆى 32 پەڕەدا


ئه‌حمه‌د تورك: ئه‌ردوغان هه‌وڵ ئه‌ياد په‌ره بيه‌ێده په‌يوه‌نديه‌يلێ وه‌ل هه‌رێم كوردستان\nشه‌فه‌ق نيوز/ ئه‌حمه‌د تورك سياسه‌تمه‌دار پايه‌به‌رز كورد ره‌خنه له ره‌فتار ملكه‌چى وه ورسگ كرد ك ره‌جه‌به ته‌يب ئه‌ردوغان سه‌رۆك توركى ئاماژه وه‌پى كرد له له‌ئاكام راپرسێ سه‌وروه‌خوه‌يى هه‌رێم كوردستان و جه‌خت له‌وه‌يش كرد ك سه‌رۆك توركى هه‌وڵ ئه‌ياد ئه‌را په‌ره‌داين وه په‌يوه‌نديه‌يل تازه‌يگ وه‌ل كورد.\nتورك وه گووره‌ى ئه‌و لێدوانه‌يله ك رووژنامه‌ى زه‌مان توركى باسى كرد، وت: سياسه‌ت وه‌رسگكردن ك ئه‌ردوغان هه‌ڕه‌شه وه‌پى ئه‌كا هويچ چشتيگ نه‌فدار جيوه‌جى نه‌كردگه، چوينكه كورد خاوه‌ن شانيه‌تن له خوه‌رهه‌ڵات ناوين.\nجى باسه، تورك ك سياسييگ كورده‌و پۆست سه‌رۆك شاره‌وانى ماردين سه‌ر وه حزب ملله‌ته‌يل ديموكراسى كورد داشت له ساڵ 2014، وت: ده‌سڵاته‌يل توركى وه‌رده‌وامى ئه‌يه‌نه په‌ره‌داين وه په‌يوه‌نديه‌يل تازه‌يگ وه‌ل كورد له وه‌ختيگ ك وه مه‌ترسى ئه‌گه‌ركرياگيگ تاريفيان ئه‌كا.


بوونی کەلێنی جێندەری لە بازرگانیکردنی کڕین و فرۆشتنی موڵک لە پارێزگای هەڵەبجە – chawyxelk.org\nبوونی کەلێنی جێندەری لە بازرگانیکردنی کڕین و فرۆشتنی موڵک لە پارێزگای هەڵەبجە\nنەبوونی باڵانسی جێندەری لە کەرتی بازرگانی لە ڕوانگەی ئاماری ژووری بازرگانی و پیشەسازی هەڵەبجە، خاوەندارێتیکردن لە نوسینگەی کڕین و فرۆشتنی موڵک و زەوی و زار لەو پارێزگایە لە ١٠٠% لەدەستی پیاودایە و بەپیشەیەکی پیاوانە لەلایەن خەڵکەوە ناسراوە، لە ژێر سایەی گەشەکردنی بەردەوامی دانیشتوانی هەرێمی کوردستان لە کەرتی بازرگانیکردنی کڕین و فرۆشتنی موڵک، لە ئێستادا بە یەکێک لە کەرتە گرنگەکانی بواری وەبەرهێنان دادەنرێت.\nلەکاتێکدا ژنان لە جیهانی ئابووری ئەمڕۆدا ڕۆڵێکی گەورە دەگێڕێن و لە زۆر کەرتی بازرگانی و پیشەسازیدا وەبەرهێنان دەکەن کە پێشتر ئەو کەرتانە لە لایەن پیاوانەوە قۆرخکرابوون.\nنەخشین نامیق، یەکێکە لە ژنە خاوەنکارەکانی پارێزگای هەڵەبجە، یەکەم ژنە خاوەندارێتی لەپڕۆژەیەک دەکات کە نانەواخانەیەکە تایبەتە بەژنان و نزیکەی بیست و یەک ژن تێیدا کاردەکات، ئەو دەمێکە خولیای کردنەوەی نوسینگەی بازرگانی کڕین و فرۆشتنی موڵکی هەیە و درکی بە کەلێنی جێندەری لەم بازرگانیەدا کردووە.\nلەوبارەیەوە نەخشین دەڵێت ” وەک ژنێکی خاوەنکار سەرەتای کارکردنم بە دوور نەبووە لە بەربەست، هەندێکجاریش لەلایەن خێزانەکەمەوە بۆم دروستکراوە، ئەوەش لە ڕوانگەی ئەوەی کە توانای بەرێوەبردنی ئەم پڕۆژەیەم نیە کە ئێستا کاری تێدا دەکەم، بەڵام دواتر بەهۆی سووربوونی خۆم توانیم سەرکەوتووبم.”\nلە یەکەم هەنگاوی نەخشین بۆ دانانی نانەواخانەکەی سەرمایەیەکی زۆر کەمی پێبووە، بۆ ئەوەی ئەو دەرفەتەش لەدەست نەدات پێویست بوو کەل و پەل بۆ ئەو شوێنە ئامادە بکات، هەر بۆیە ناچار بوو پەنا بەرێتە بەر قەرزکردن لەو شوێنانەی کەل و پەل و پێداویستی لێکڕییووە.\nئەوەى مایەی سەرنج بوو بۆ نەخشین کاتێک تێبینی دەکات بۆ هێنانی کەلوپەل و ئامێرەکان بۆ ئەو پرۆژیە، دەبوابە بنەماڵە و هاوسەرەکەی بناسێنت، بۆ ئەوەی بتوانێت قەرز لە خاوەن فرۆشگاکان وەربگرێت، چونکە ئەوان هیچ متمانەیەکیان بە نەخشین نەبووە، بەڵام بەهۆی بەردەوام بوون لە کارکردن و فراوان بوونی مەودای پرۆژەکەی نەخشین، ئێستا خاوەنی متمانە و پێگەی کۆمەڵایەتی خۆیەتی لە نێو بازاڕی کارکردن لەو پارێزگایە.\nلەلایەکی دیکەوە نەخشین پێی وایە بە پێی ئەو ئەزموونەی کە چەند ساڵە لە بازاڕی کاردا دەستی کەوتووە، کارکردنی ژنان لە پڕۆژەی بازرگانی بە شێوەیەکی گشتی لە هەرێمی کوردستان لە گێچەڵی سێکسی پارێزراو نیە.\nلەکاتێکدا نەخشین دەیەوێت پیشەکەی بگۆڕێت و کاربکات لە بواری بازرگانیکردن لە کڕین و فرۆشتنی موڵک و زەوی و زاردا و خاوەنی نوسینگەی تایبەت بەخۆی بێت، بەڵام ئەو بازرگانیە لە پارێزگای هەڵەبجە بەتەواوی لە ژێر دەسەڵاتی پیاودایە و تائێستا لە مێژووی ئەو شارەدا ژنێک نەبووە لەو بازرگانیەدا کاری کردبێت.\nبۆ ئەو مەبەستەش بەرێوەبەری نوسینگەی سەرۆکی ژووری بازرگانی و پیشەسازی هەڵەبجە، ئامانج عین الدین وتی” تا ئێستا هیچ داواکاریمان بۆ نەهاتووە لەلایەن ژنان بۆ دەرکردنی مۆڵەتی کردنەوەی نوسینگەی کڕین و فرۆشتنی موڵک، ژووری بازرگانی و پیشەسازی هەڵەبجە هیچ جیاکاریەکی نەکردووە بۆ پێدانی مۆڵەت بۆ کردنەوەی نوسینگەی کڕین فرۆشتنی موڵک لە نیوان ژن و پیاودا، هەمان مەرج و پێوەرمان هەیە بۆ هەردوو ڕەگەز” .\nلە درێژەی لێدوانەکەیدا ئامانج عین الدین، ئەوە دەخاتە ڕوو هۆکاری سەرەکی بۆ نەبوونی ژن لەم پیشەیدا دەگەڕێنێتەوە بۆ ئەوەی ژنان خۆیان دەست پێشەخەری بۆ دەرهێنانی مۆڵەت ناکەن، سەرەڕای بوونی کلتووری زاڵی ناوچەکە بەسەر ئەم پیشەیەدا کە تا ئێستا بە پیشەیەکی پیاوانە ناسراوە.\nسۆران محمود، خاوەنی نوسینگەی کڕین و فرۆشتنی موڵکە، پێی وایە کارکردن بۆ ژن لەو پیشەیەدا کارێکی گرانە، ئەو کۆمەڵیک بەربەست و هۆکار دەخاتەڕوو، لەوانە مامەڵەکردنی ژن لەگەڵ بڕێکی زۆر لە پارە، هەروەها ئەو پیشەیە ڕۆژانە بەلایەنی کەم هەشت بۆ دە جار دەرچوونت دەوێت، پاشان پێویستی بە مامەڵەکردن هەیە لەگەڵ هەموو جۆرە کەسایەتیەکاندا، لەم کۆمەڵگەیەشدا مەحاڵە بۆ ژن بتوانێت خۆی لە گێچەڵ لەگەڵ کڕیارەکانیدا بپارێزێت، سەرەڕای ئەوەی ئەو پیشەیە پێویستی بە شارەزایی و ئەزموونە، بەتایبەتی لە بوونی زانیاری تەواو لە سەر نەخشەی ناوچەکە .\nهەر بۆ ئەم مەبەستە زریان محمد، لە ژووری بازرگانی و پیشەسازی سلێمانی بە (چاوی خەڵک)ی وت” لە لای ئێمە ژماریەک ژن مۆڵەتی کردنەوەی نوسینگەیان وەرگرتووە، بەڵام دوای بەدواداچوون بۆ ئەم نوسینگانە دەرکەوتووە کە لەلایەن ژنانەوە بەرێوە نابرێت، بەڵکو تەنها هەڵگری ناوی مۆڵەتەکەن و دواتر لە لایەن هاوسەر یان باوک و براکانیان سەرپەرشتی دەکرێت.”\nلە کاتێکدا ئەو جۆرە بازرگانیە کارێکی گران نیە، دەکرێت ژنان خۆیان دەستپێشخەری بکەن بۆ ئەو پیشەیە و پێویستی بەسەرمایەکی ئەو تۆش نیە، لەکاتێکدا ژووی بازرگانی سلێمانی هیچ جیاکاریەک نەکات لەسەر بنەمای جێندەر لە کاتی پێدانی موڵەت بۆ کردنەوەی نوسینگەی کڕین و فرۆشتنی موڵک.\nهەر بۆیە پێویستە هەوڵبدرێت بۆ ئەوەی گۆڕنگاری ڕیشیەیی بێتەدی لە پێدانی ڕۆڵ بۆ ژن لە بازرگانیکردنی کڕین و فرۆشتنی موڵک، ئەویش لە ڕێگەی هاندانی ژنان و دانانی ڕێبەری تایبەت لە لایەن وەزارەتی بازرگانی و پیشەسازی بۆ ئەوەی جۆرایەتی لەنێو ئەم کەرتەدا ڕەنگبداتەوە و دواتریش کاریگەری هەبێت لەسەر بەرتەسک کردنەوەی کەلێنی جێندەری لەم بازرگانیەدا


📊 پێکهێنانی ژیانی هاوبەشی منداڵانی ژێر 15 ساڵ ڕووی لە هەڵکشانە ئامار و راپرسی\n📅 کاتی تۆمارکردن Feb 6 2019 5:06PM\nلە ماوەی 9 مانگی ئەمساڵدا، لە پارێزگای ئیلام، 98 م [ زۆرتر... 👁] ✖ ✖ ✖ 0 1 ✔ 91% ✍ هـ.ب. 6-2-2019 17:06:19\n📝 پەیامی ئەنجومەنی باڵای کاروباری خانمان بەبۆنەی ڕۆژی جیهانی بەرەنگاربوونەوەی خەتەنەکردنی مێینە بەڵگەنامەکان\n📅 کاتی تۆمارکردن Feb 6 2019 10:24AM\nلێژنەی مافی مرۆڤی سەر بە نەتەوە یەکگرتوەکان، ساڵان [ زۆرتر... 👁] ✖ ✖ 0 1 ✔ 99% ✍ ن.ئـ. 6-2-2019 10:24:10


تەندروستی باش.. چۆن خاڵەكانی سەر جەستەمان بپشكنین؟\nبەشێكی زۆری ئەو خاڵانەی كە لەسەر جەستەن بێ زیانن، بەڵام دەشێت بەشێكیان شێرپەنجەیی بن، بۆیە گرنگە چاودێری بكرێن، شارەزایەكی بواری شێرپەنجەی پێستیش ڕوونی دەكاتەوە كە چی بكرێت.\nبەشێكی زۆری خەڵكی خاڵیان لەسەر جەستە هەیە و هەموو كەسێكیش دەشێت تووشی شێرپەنجەی پێست ببێت، كە جۆری ئەم شێرپەنجەیەش یان میلانۆمایە یان نا-میلانۆما.\nلە كاتێكدا كە جۆری یەكەمیان دەشێت كوشندە بێت، بەڵام هەر دوو شێوەكە بە تەواوی شایەنی چارەسەركردنن گەر بێت و بە زوویی بدۆزرێنەوە و ڕێگرییان لێ بكرێت.\nپێویستە هەموو كەسێك هەر سێ بۆ چوار مانگێك جارێك پێستی خۆی بپشكنێت، باشترین ڕێگە ئەوەیە لە تەمەنی هەژدە ساڵیەوە هەموو ساڵێك وێنەیەكی سەرجەم جەستەت بگریت و ماوەماوە ئەوە بپشكنیت ئایا هیچ خاڵێكی نوێ لەسەر جەستەت درووست بووە یان خاڵەكانی پێشتر هیچ گۆڕاون.\nئەم گۆڕانە دەشێت ناچوونیەكی خاڵەكان بێت یان گۆڕان بێت لە ڕەنگ و قەبارەدا بێت یان گەشەكردن بێت بە گشتی. زۆر ئاساییە كە خاڵی تازە دروست ببێت، بەڵام پیویستە خاڵەكانمان هەموویان لە یەك بچن. گەر بینیت یەك لە خاڵەكان جیاوازە لەوانی دی، ئەوا دەشێت شێرپەنجەی میلانۆما بێت – لەو دۆخەدا پیویستە بە زوویی سەردانی دكتۆر بكەیت.\nبۆ ڕێگریكردن لە شێرپەنجەی پێست ئەمانە ئەنجام بدە: لەكاتی نیوەڕۆی خۆرەتاودا مەچووە دەرەوە، چاویلكەی خۆری لە چاو بكە، دژەخۆری factor-30 كە پێنج ئەستێرەی UVA ـی هەیە بەكار بهێنە. بەڵام ناتوانین هیچ شتێك بكەین سەبارەت بەو پێستەی كە پێشتر وێران بووە، چونكە شێرپەنجەی پێست دەشێت چەندین دەیە دوای ئەوە دەربكەوێت. شێرپەنجەی پێستی جۆری نا – میلانۆما پەمەییە و لە خاڵ ناچێت. بەشێكی زۆری خەڵكی تێبینی ئەوانە ناكەن لەبەرئەوەی تەنیا لەو بەشەی پیست دەردەكەوێت كە بەر خۆر دەكەوێت. گەر دەركەوتن و لە ماوەی مانگێكدا لا نەچوون، پێویستە پشكنین بۆ ئەوانیش بكەیت.\nوەرگێڕان: هێمن عەزیز\nشارپرێس چەند وێنەیەكی تایبەتی بریندارەكانی رۆژئاوای كوردستان بڵاودەكاتەوە\nمەكگۆڕك: توركیا ئامادەنەبوو سنوور بەڕووی چەكدارانی داعش دابخات\nیەپەگە هێزەكانی لەسنوورەكانی توركیا دەكشێنێتەوە\nگریانەكەی محەمەد رێكخراوی نەتەوەیەكگرتووەكانی هێنایە سەر خەت\nڤیدیۆی ناردنی هێز‌و چەك‌و تەقەمەنی ئەمریكا بۆ رۆژئاوای كوردستان\nوێنە.. ئەمریكا لەهەرێمەوە هێز‌و چەك رەوانەی رۆژئاوای كوردستان دەكات\nتوركیا داوای كشانەوەی شەرڤانان لەسەرێ كانی دەكات\nخوێندنەوەی ئەردۆغان بۆ ڕای گشتی ئەمریكی هەڵەبوو\nشەرڤانان داوا لەئەمریكا دەكەن فشار لەتوركیا بكات\nسوپای توركیا لەخەندەقەكانی شەرڤانانی یەپەگە دەترسێت\nڕێبەری كۆمارییەكان: بڕیاری ترامپ بۆ كشانەوە لەسوریا هەڵەیەكی ستراتیژییە\nكورد بۆ پاراستنی ئاگربەست داوای چاودێری نێودەوڵەتی دەكات\nپێدەچێت كوردەكان نهێنی ئەمریكییەكان ڕادەستی روسیا بكەن\nنامەی هاوسەری سەربازێكی ئەمریكی بۆ شەڕڤانانی كورد\nپیاوسالاری‌و خێزانكوژیی لەكەیسی ئامانج‌و لانەدا\nسایكلۆژی مرۆڤی تورك.. ئەردۆغان وەك نموونە\nلەنسكۆی ئەیلولەوە بۆ سەركەوتنی شۆرشی ڕۆژئاوا\nنەخشەو پلانەكانی دوای ١٢٠ كاتژمێرەكە چین؟\nچۆن دەتوانین یارمەتی رۆژاڤا بدەین؟


دەستەی سوێندخۆران: ئەو پـۆلیسەی بووە هۆی مەرگی جۆرج فلۆید لە هەرسێ تۆمەتەکەی ئاڕاستەی کراون تاوانبارە\nئەو شوێنەی جۆرج فلۆیدی لێ کوژرا\nدەستەی سوێندخۆران لە کەیسی مەرگی جۆرج فلۆید بڕیاری دا ئەو پـۆلیسەی بە ئەژنۆی چووە سەر ملی جۆرج فلۆید تاوانبارە بە کوشتنی لە هەرسێ تۆمەتەکەی ئاڕاستەی کراون.\nپاش نیوەڕۆی ئەمڕۆ سێشەممە و لە دوای سێ هەفتە لە دانیشتنی دادگا و گوێگرتن لە شایەتحاڵەکان و شارەزایان، دەستەی سوێندخۆران کە پـێکهاتووە لە 7 ژن و 5 پـیاو بڕیاری دا دێرک شۆڤنی پـۆلیس تاوانبارە بە کوشتنی جۆرج فلۆید.\nلەسەر بنەمای ئەم بڕیارەی دەستەی سوێندخۆران، ڕەنگە دادوەر بڕیار بدات دێرک شۆڤن(تەمەن45 ساڵ) بۆ نزیکەی 40 ساڵ زیندانی بکرێت.\nجێی ئاماژەیە لە 25 ی مانگی پـێنجی ساڵی 2020لە شاری مینیاپـڵسی ویلایەتی مینەسۆتا، جۆرج فلۆید گیانی لەدەستدا لەو کاتەی لەلایەن پـۆلیسەوە هەوڵی دەستگیرکردنی درا بە تۆمەتی پـێدانی 20 دۆلاری ساختە بە فرۆشگایەک.\nکوژرانی جۆرج فلۆید توڕەیـیەکی زۆری لە ناو ئەمەریکا و دەرەوەی ئەمەریکاش دروستکرد.\nلە پاش ڕاگەیاندنی بڕیارەکە سەرۆک جۆو بایدن لەم بارەیەوە وتارێکی پـێشکەش کرد و تیایدا خۆشحاڵی خۆی بە بڕیارەکە دەربڕی و گوتی جارێکی دیکە لەگەڵ بنەماڵەی جۆرج فلۆید قسەی کردووە و پـێی گوتوون ڕاستە هیچ شتێک ناتوانێت برا و باوکتان بهێنێتەوە، بەڵام دەکرێت ئەمە هەنگاوێکی مەزن بێت بە ئاڕاستەی دادپەروەری لە ئەمەریکا.\nسەرۆک بایدن گوتیشی کوشتنی جۆرج فلۆید پەردەی لەسەر ئەو ڕەگەزپەرستیـیە لادا کە لە وڵاتەکەماندا هەیە.. ئەو ڕەگەزپەرستیـیە پەڵەیەکی شەرمەزاریـیە بە نێو چەوانی میلـلەتەکەماندا."\nلەو پەیوەندیـیە تەلەفۆنیـیەدا کامڵا هێرس، جێگری سەرۆکی ئەمەریکا، ئەویش لەگەڵ سەرۆک بایدن بوو و بە بنەماڵەی فلۆیدی گوت "بەو سەرۆکەی ئێستا لە کۆشکی سپی هەمانە دەتوانین بە شتێکی باش لەم تراژیدیایە بهێنە دەرێ."\nهاوکات لە تویتەرەکەی نووسی کە پـێویستە ئەنجومەنی سینات یاسای جۆرج فلۆید بۆ دادپەروەی پەسەندبکات بۆ ئەوەی دەزگاکانی جێبەجێکردنی یاسا لە هەموو شوێنێک پابەندی ڕێساکان بن بە ئامانجی یارمەتیدان لە دروستکردنی متمانە لە نێوان دەزگاکانی جێبەجێکردنی یاسا و کۆمەڵگەکانمان.\nبێن کرومپ، پارێزەری مافە سیڤیلیـیەکان و پارێزەری بنەماڵەی فلۆید ڤیدیۆی ساتی پەیوەندیـیە تەلەفۆنیـیەکەی سەرۆک جۆو بایدن و جێگری سەرۆک کامڵا هێرسی لەسەر تویتەرەکەی بڵاوکردەوە.\nلەلایەکی دیکە سیناتۆر تیم سکەتی کۆماری ئەویش خۆشحاڵی خۆی بە بڕیارەکە دەربڕی و گوتی ئەمە بەهێزی سیستەمی دادپەروەری ئەمەریکای سەلماند.\nلە ئێستادا چاوەڕوانی بڕیاری دادوەر دەکرێت و ئایە پارێزەری پـۆلیسەکە تانە لە بڕیارەکە دەگرێت یان نا. بەپـێی شارەزایان ڕەنگە کەیسەکە هەتا دادگای باڵای ویلایەتی مینەسۆتا بگات.\nجێی ئاماژەیە لە سیستەمی دادوەری ئەمەریکا دەستەی سوێندخۆران Jury هەیە کە ئەندامەکانی لە هاوڵاتیانی ئاسایی پـێکدەهێنرێت تاوەکو بڕیار لە کەیسێـک بدەن و دادگا لەسەری کاربکات. دەستەکە لە 6 هەتا 12 کەس پـێکدێت.


بشێوی - Mehr News Agency\nنوێنەری قوم لە مەجلیس ڕایگەیاند:\n230 کەس لە ڕووداوەکانی خەزەڵوەردا کوژران/ 5000 پارێزەری ئاسایش بریندار بوون\nنوێنەری خەڵکی قوم لە مەجلیسی ئێران وتی: لە ڕووداوەکانی خەزەڵوەری ساڵی ٩٨ی هەتاوی ٢ هەزار کەس لە ئامادەبووان و ٥ هەزار مەئموور بریندار بوونە و ٢٣٠ کەسیش کوژراون.\n۱۴۰۰ خۆپیشاندەر لە ١٧ شاری ئەمریکا قۆڵبەست کران\nمیدیاگەلی ئەمریکی لە قۆڵبەست کرانی هەزار و ٤٠٠ خۆپیشاندەر و ناڕازیی ئەو وڵاتە لە لایەن هێزەکانی پۆلیسی ئەمریکا لە میانەی خۆپیشاندانەکان هەواڵیان دا.\nفەرماندەی سوپای محەمەد ڕەسووڵەڵڵا (دخ)ی تاران:\nهەندێک لە کوژراوانی ئەم دواییە لە ئێران لە لایەن ئاژاوەگێڕانەوە پێکراون\nفەرماندەی سوپای محەمەد ڕەسووڵەڵڵا (دخ)ی تاران لە پەراوێزی کۆبوونەوەی شۆڕای ئیسلامی شار وتی: هەندێ کەس لە ئاستی کۆمەڵگا لە لایەن ئاژاوەگێران و لە دواوە پێکراون و کوژراون.\nئەوی لە عێراق ڕوو دەدات، پیلانێکی گەورەیە\nسەرۆک وەزیرانی عێراق لە لێدوانێکدا جەختی کرد کە ئەوی لە عێراقدا ڕوو دەدات، پیلانێکی گەورەیە.\nفەرماندەی ئۆپەراسیۆنی بەغدا:\nدەستگیریی ئاژاوەگێڕان لە خۆپیشاندانەکانی عێراق\nفەرماندەی ئۆپەراسیۆنی بەغدا لە دەستگیریی ئاژاوەگێران لە خۆپیشاندانەکانی عێراق هەواڵی دا کە بە وتەی ئەو بە هەڵگرتنی کۆکتێل مۆلۆتۆف هەوڵی بشێویان دەدا.


جێنی شیپلی - ویکیپیدیا، ئینسایکڵۆپیدیای ئازاد\n(١٩٥٢-٠٢-٠٤) ٤ی شوباتی ١٩٥٢ (تەمەن ٧٠ ساڵ)\nسیاسەتوان، board member\nDistinguished Companion of the New Zealand Order of Merit، Dame Companion of the New Zealand Order of Merit، New Zealand Suffrage Centennial Medal 1993\nجێنی شیپلی (بە زمانی ئینگلیزی: Jenny Shipley؛ لە دایکبووی ٤ی شوباتی ١٩٥٢) ژنە سیاسەتوانی نیوزلاندییە، ئەو لە ماوەی ٨ی کانوونی یەکەمی ١٩٩٧ تاکوو ١٠ی کانوونی یەکەمی ١٩٩٩ بوو بە ٣٦ەمین سەرۆک وەزیرانی نیوزیلاند. ئەو یەکەمین ژنە لە مێژووی نیوزیلاند ببێتە سەرۆک وەزیران، ھەروەھا یەکەمین ژنە ببێتە سەرۆکی پارتی نیشتمانیی نیوزیلاند. ئەو لە ماوەی ١٥ی ئابی ١٩٨٧ تاکوو ٢٧ی تەممووزی ٢٠٠٢، لە دوو خولی جیاوازدا بووە ئەندام لە پەرلەمانی نیوزیلاند.\nجێنی شیپلی لە ساڵی ١٩٧٥ پەیوەندی کرد بە پارتی نیشتمانیی نیوزیلاند. لە ساڵی ١٩٨٧، کاتێک تەمەنی ٣٥ ساڵان بوو ئەوا بووە ئەندام پەرلەمان لەڕێی حیزبەکەیەوە. لە ساڵی ١٩٧٢ ھاوسەرگیری لەگەڵ بێرتۆن شیپلی کرد، ئەوان بەیەکەوە دوو منداڵیان ھەیە.\n^ "Jennifer Shipley | Biography & Facts". Encyclopedia Britannica. Retrieved 2021-03-01.\n^ Wolfe, Richard (2005). Battlers Bluffers & Bully Boys. Random House New Zealand. ISBN 1-86941-715-1.\nکۆمنزی ویکیمیدیا، میدیای پەیوەندیدار بە جێنی شیپلی تێدایە.\nوەرگیراو لە «https://ckb.wikipedia.org/w/index.php?title=جێنی_شیپلی&oldid=910319»


ڕاگەیەندراوی ناوەندی هاوکاریی حیزبەکانی کوردستانی ئێران بە بۆنەی\nیادی ٣٩ ساڵەی گیانبەختکردنی کاک فوئاد مستەفا سوڵتانی\nلە مێژووی بزووتنەوە رزگاریخوازەکان کەم نین ئەو بلیمەت و سەرکردانەی کە گیانیان لەپێناو گەیشتن بە ئازادی و ئامانجەکانیان بەخت کردووە. بزووتنەوەی کورد لە کوردستانی ئێرانیش وەک بزوتنەوەیەکی حەقخوازانە لە ماوەی لەسەر کاربوونی کۆماری ئیسلامی لە ٣٩ ساڵی ڕابردوودا خەساری گەورەی داوە و لە هەموو هێزە سیاسیەکاندا رێبەڕانیش بە خوێنی خۆیان مەشغەڵی ئەو شۆڕشەیان گەرم ڕاگرتووە.\nیەکێک لەو سەرکردانه کاک فوئاد مستەفا سوڵتانیه کە له رۆژی ٩ی خەرمانانی ١٣٥٨ی هەتاوی گیانی لە پێناو گەیشتن به ئامانجەکانی بەخت کرد، کاک فوئاد سیمایەکی ناسراو و هەروها ئەندامی بنەماڵەیەک بوو کە ٤ برای دیکەشی لە بەربەرەکانێ لەگەڵ کۆماری ئیسلامی و سیاسەتە نگریسەکانی لەمەڕ کوردستان، لە زیندانەکانی ئەو رژیمە ئیعدام کران.\nگیانبەختکردنی سیما ناسراو و سەرکردەکانی حیزبەكانی كوردستان ئێران لە ماوەی ٤ دەیەی ڕابردوودا نیشانەدری ئەو ڕاستیەیە کە شۆڕش لە کوردستانی ئێران بەرهەمی تێکۆشانی هەمووانه و سەرکردە و پێشمەرگه هەموو کات شانبەشانی یەک و فیداکارانە پێکەوە قوربانیان داوه.\nناوەندی هاوکاری حیزبەکانی کوردستانی ئێران وێڕای مەحکومکردنی سەرجەم تاوانەکانی کۆماری ئیسلامی لە ئێران و کوردستان، رێز دەگرێت لە خەبات و فیداکاری کاک فوئادی مستەفا سوڵتانی و ئیدانەی تێرۆری هەموو سەركردەو شورشگیران دەکات و بەڵێن دەدات کە بزووتنەوەی رزگاریخوازی کوردستان تا گەیشتن بە ئامانجه بەرز و مرۆییەکانی سەرجەم خەباتکارانی کوردستان بەردەوام و شێلگیرانەتر لە هەمیشە درێژەدەری رێگای شەهیدانی نەتەوەی کورد و رێبەرانی دەبێت. دڵنیاین ئاسۆی سەرکەوتن نزیکه و ئەو رۆژه دەبینین که گەلی کوردیش ئازادانه و لە ئاپۆرای گەورەی جەماوەریدا رێز له تێکۆشەران و رێبەرانی شەهیدی دەگرێت.\n٣١/٠٨/٢٠١٨ – ٩ی خەرمانانی ١٣٩٧


2020-06-03 [03:47 AM]\nله راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، نووسینگەی رێكخەری راسپاردە نێودەوڵەتییەكان لەحکومەتی هەرێم رایگه‌یاند، بەدەل عەبدولباقی بەپێی یاسای خراپ بەكارهێنانی ئامێرە ئەلیكترۆنییەكان تۆمەتبارە.\nرۆژی 26/5/2020 رێكخراوی ئەمنستی ئینتەرناشناڵ راپۆرتێكی دەربارەی خۆپیشاندانەكانی دهۆك بڵاوكردەوە بەناوی ( پۆلیس مامۆستاورێكخەری خۆپیشاندان دەستگیر دەكات) لە راپۆرتەكەیدا ئەمنستی ئینتەرناشناڵ باس لەوە دەكات هێزە ئەمنییەكان هەڵیانكوتەوە سەر ماڵی بەدەل عەبدولباقی ئەبوبەكر كە چالاكوانێكی دهۆكە، بەبێ فەرمانی دەستگیركردن، دوای نیوە شەوی 16/5/2020 دەستگیریان كردووە.لەبەشێكی دیكەی راپۆرتەكەیدا رێكخراوی ناوبراو باس لەوە دەكات كە بەدەل عەبدولباقی نەیتوانیوە پەیوەندیی بە پارێزەرەكانییەوە بكات و لەرۆژی دەستگیركردنییەوە كەسوكاری چاویان پێی نەكەوتووە.\nلەم بارەوە نووسینگەی رێكخەری راسپاردە نێودەوڵەتییەكان لە حكومەتی هەرێم بەیاننامەیەكی دەركرد ئەمە دەقەكەیەتی:\nسەبارەت دەستگیركردنی بەدەل عەبدولباقی دادوەری لێكۆڵینەوەی دهۆك فەرمانی دەستگیركردنی ناوبراوی دەركردووە بەپێی (یاسایرێکخستنی خۆپیشاندان) ژمارە (11)ی ساڵی 2020، چونكە داوای خۆپیشاندانی كردووە لە كاتێكدا مەترسییەكانی بڵاوبوونەوەیڤایرۆسی كۆرۆنا هەڕەشەیەكی جددیە لەسەر ژیانی هاووڵاتیان، و پێچەوانەی رێكارەكانی حكومەتی هەرێمی كوردستانە بۆ رێگاگرتن لەبڵاوبوونەوەی ڤایرۆسەكە.\nسەبارەت بە شێوازی دەستگیركردنی، لە رێگای لایەنە پەیوەندیدارەكان و بەشێوازی ئاسایی بووە هەروەها هێزە ئەمنییەكان بە جلوبەرگیئاسایی ئەركی خۆیان ئەنجامداوە، کارمەندانی نەهێشتنی ئاژاوە رێگایان پێدراوە بە جلوبەرگی مەدەنی ئەرکەکانیان بەجێ بگەیەنن.\nدوای دەستگیركردنی ناوبراو لەسەر داوای پارێزەرانی كە یەكێكیان برایەكی خۆیەتی بەناوی حەمدی عەبدولباقی بە كەفالەت ئازاد كراوە و لەماوەی راگرتنیدا كەسوكاری بەپێی یاسا مافی چاوپێكەوتن و بینینیان هەبووە، ناوبراو ئێستا تۆمەتبارە و بەپێی ماددەی (2) لە یاسای خراپبەكارهێنانی ئامێرە ئەلیكترۆنییەكان ژمارە (6)ی ساڵی 2008 راگیراوە.\nلە كاتی ئەنجامدانی خۆپیشاندانەكە كە بەبێ رەزامەندی لایەنە پەیوەندیدارەكان و وەك تەحەدا بۆ بڕیارەكانی پارێزگای دهۆك لەلایەن چەندكەسێكەوە گردبوونەوەیەك رێكخرا و لە ئەنجامدا 14 كەسی دیكەش، بەپێی ماددەی (240)ی یاسای سزاکانی عێراق ژمارە (111) ی ساڵی(1969) كە سەرپێچی كردنە لە رێكارەكانی حكومەت دەستگیر كران، بەپێی ئەم ماددەیە هەر کەسێک سەرپێچی لە فەرمان و رێنماییەکانیلایەنە پەیوەندیدارەکان حکومی بکات دەستگیر دەکرێت، بەڵام بەر لە جەژنی رەمەزان گشتیان ئازاد كران.\nنووسینگەی رێكخەری راسپاردە نێودەوڵەتییەكان


رەفەرەندوما شەرمزاركرنێ – Sibehî سبەھی\nBergeh Kurdistan On 29/11/2020 / نڤیسار\nدەمەکێ درێژە مللەت ب گشتی ل هیڤیا ڤێ رەفەرەندومێ یە، رەفەرەندومەک کو راستبێژ و تێکدەر ژێک بهێنە ڤاڤارتن، رەفەرەندومەک کو نەتەوەپەرێس و خوەپەرێس ژێک بهێنە ڤاڤارتن، رەفەرەندومەک مافخاری و مافزەبتکری ژێک بهێنە ڤاڤارتن.\nدڤێت ساڵانە ل ڤێ هەرێمێ رەفەرەندوم بهێن ئەنجامدان دا راستی ژێک بهێنە ڤاڤارتن، نابە ب تنێ چاڤێ مە ل سەر گرنگی و سەنگا رەفەرەندوما سەربخۆیێ بە، بەلکو دڤێت بۆ گەلەک پرسێن دیتر ژی ئەڤ یەکە بهێتە ئەنجام دان.\nل هەرێما کوردستانا عیراقێ، ل ژێر دەستێ حکومەتا کوردی، مللەتی نێزیکی 30 سال ب رێ کرن، لێ هێشتا ب درستی یاسا بنەجهـ نەبوویە، ماف ب درستی نەهاتینە دان، کوردپەروەر ل دوور مانە و جاش و خۆفروش ل سەر شیلانا رائێخستینە.\nحەق و ناحەق یێ سەرێ ئێک دخون، گەل یێ کەفتیە گێلەشوکا وان، نزانن کێ موچە بریە؟ نزانن کینە موچە نادەن؟ نزانن یاسا ل کیڤە ئاسێ مایە؟ لێ ب تنێ یا زەڵال ئەوە کو ساڵانە بەرێ گەنجان ددەنە دەریا ئیگە و دبنە مێهڤانێن رێ قەدەرەکا نەدیار.\nدەم هاتیە مللەت ژ ڤێ خەوا گران رابە و ب هشیاریا ڤان چیایان و ب بلنداهیا رۆژێ ل سەر پێیان بن و گەرماتیێ بدەنە ژیانێ و بۆ هەر نەدادیەکێ ب بڵندی بێژن نا.\nدەما بۆ جارا ئێکێ موچە وەک کارتا فشارێ و ب پشتەڤانیا هندەک کەسان ل دژی هەرێمێ ژ لایێ حکومەتا نوری مالکی (سەرۆكوەزیرێ بەرێ یێ عیراقێ) ڤە هاتیە بکارئینان و بودجە و موچە بویە یاریا سیاسی، ل وێ رۆژێ ئەگەر ئەم گەلەکێ هشیار باین و مە رێاكسیۆن نیشان بدایە، د نها دا رەوش یا هوسا نەدبوو و رەوشا فەرمانبەرێ کوردستانێ ل ڤی ئاستێ لاوازیێ نەدبوو.\nموچە هاتە برین، هندا دەست د قوتان و هندا ژی خۆ بێ دەنگ دکر و سلوگانێن نەتەوایەتی د گوهێ مللەتیدا د قیراندن و مللەت ژی پێ دچوو د ناڤا خەوا گران دا هەتا هەر تشت چووی، لەورا د نوکە پاش دا دڤێت ژ بۆ ڤان گەندەڵە بەرپرسێن تێکدەرێن نەتەوی رەفەرەندوما شەرمزاركرنێ بهێتە ئەنجام دان و گەل ب هشیاری رابە سەر لنگان.


گۆڕان: كۆمەڵكەی نێودەوڵەتی فشارییان ئەكرد بۆ مانەوەی هۆشیار زێباری\nپەرلەمانتارێكی گۆڕان دەڵێت:" كۆمەڵی نێودەوڵەتی زۆرتریت زەغتیان كرد بۆ ئەوەی متمانە لێسەندنەوە دوابخرێت، ئەویش لەبەر ئەوەی زێباری تۆرێكی فراوانی پەیوەندی نیودەوڵەتی هەیە، بەڵام لە سیستمی پەرلەمانیدا پەرلەمانتار معادەلەكان دەگۆریت".\nمەسعود حەیدەر ئەندامی ئەنجومەنی نوێنەرانی عیراق لە فراكسیۆنی گۆڕان لە پەیجی تایبەتی خۆی لە تۆڕی كۆمەڵایەتی فەیسبوك رایگەیاندووە،\nئەوەی لە نزیكەوە هوشیار زێباری بناسێ و ئاورێك بداتەوە له هەشت ساڵ ئەزموونی وەزارەتی دەرەوەی عێراق و دوو ساڵ ئەزموونی وەزارەتی دارایی عیراق، دەبینێت زێباری هێنده وەكو كاربەدەستیكی عیراقی كاری كردووه بە هیچ شێوەیەك وەكو كوردێك كاری نەكردووە.\nمەسعود حەیدەر دەشڵێت:" دیارە تا ئیستا ئەو نەخشەیەی ناو پەرلەمانی عێراق نەگەشتۆته هەولێر، كە چیتر پەرلەمانتار لە هەموو شتێك بە قسەی حزب ناكات، بەڵكو بە قەناعەتی شەخصی بریار ئەدات".\nناوبراو ئاشكراشیكردووە، گەر بانگهێشتكردنەكەی زێباری لەسەر پێدانی پارەی جوتیارانی هەرێمی كوردستان بوایه، یان لەسەر پێدانی مووچەو بودجەی پیشمەرگە بووایه، یان لەسەر پێدانی پارەی كومپانیاكانی خاوێنكردنەوەی كەركوك بوایه، یان لەسەر تەرخانكردنی پارە بوایه بۆ ٣٠٠٠ پلە وەزیفی لە كەركوك، ئەوكات پێش پەرلەمانتارانی فراكسیۆنی پارتی من شەرم لەسەر زێباری دەكرد".\nپەرلەمانتارەكەی گۆڕان لە بەغدا دەڵێت:"بۆ مێژوو دەبێت ئەوە بڵێم، كۆمەڵگای نیودەوڵەتی زۆرتریت فشاریانكرد بۆ ئەوەی متمانە لێسەندنەوە دوابخرێت، ئەویش لەبەر ئەوەی زێباری تۆرێكی فراوانی پەیوەندی نیودەولەتی هەیە، بەڵام لە سیستمی پەرلەمانیدا پەرلەمانتار معادەلەكان دەگۆریت.\n910 جار بینراوە


ئەمڕۆ ٨ ساڵ بەسەر دامەزراندنی ماڵپەڕ و گۆڤاری سپی میدیا، وەک میدیایەکی ئەهلی و سەربەخۆ، تێدەپەڕێت و پێدەنێتە ٩ مین ساڵەی تەمەنییەوە.\nلە کاتێکدا کە " سپی " پێدەنێتە ساڵی ٩ هەمینی تەمەنییەوە، دۆخی ئازادی بیر و ڕاو ئازادی راگەیاندن لە کوردستاندا بە ئەندازەیەک خراپە کە لە دوای راپەڕینی ساڵی ١٩٩١ ی خەڵکی کوردستانەوە هیچ کاتێکی هێندەی ئێستا خراپ نەبووە، هۆکاری سەرەکی ئەم دۆخە خراپەش دەگەڕێتەوە بۆ ئەو پەرەسەندنە نێگەتیفەی کە لە سروشتی دەسەڵاتی هەرێمدا روویداوە، کەکۆی دەسەڵاتی سیاسی لە کوردستاندا بۆتە دەسەڵاتێکی هەرەمی بنەماڵیی و، شێوازی حوکمکردنەکشی ئەمنی و پۆلیسیەو، سەرچاوەی هێزی ئەم دەسەڵاتەش لە گەندەڵی کۆنترۆڵکردنی نەوت و داهاتی دەروازەکان و موڵک و ماڵی گشتیی هەرێمەوەیە.\nسروشتی ئەم دەسەڵاتە بنەماڵەییە ئەمنییە، دەرفەتی بۆ دەنگی جیاواز و ئۆپۆزسیۆن بەتەواوی بەرتەسک کردۆتەوەو، پارەیەکی سیاسی زۆرو زەوەندی بۆ ئەم بوارەوە تەرخان کردووەو، بەدەیان میدیای جۆراو جۆری سێبەری قوتکردۆتەوەو، بەسەدان تۆڕی کۆمەڵایەتی دامەزراندووەو بۆ جوانکردنی خۆی و زڕاندنی ناوبانگی دەنگە جیاوازەکانی دەرەوەی خۆیان، سەرجەم ئەم دۆخەش دەرفەتی ئەوتۆی نەهێشتۆتەوە کە میدیای ئەهلی و سەربەخۆ درێژە بە تەمەنی بدات و گەشە بکات و پانتاییەکی فراوانتر لەوەی پێشووتر هەیبووە داگیری بکات.\nئەمڕۆ لە کوردستاندا کەم میدیا هەیە بەراستەوخۆ و ناراستەوخۆ لەلایەن دەزگا داراییەکانی پارتی و یەکێتی و سەرکردەکانی ئەو دوو حیزبەوە تەمویل نەکرێن، تێکڕای ئەم تەمویلکردنانەی میدیای حیزبی و سێبەر لە موڵکی گشتی دەردەچن، بۆیە زۆر بەڕاشکاوانە پێویستە ئەو راستیە بووترێت کە ئەو گەندەڵییەی لە بواری میدیادا هەیە لە کوردستاندا هیچی کەمتر نییە لەو گەندەڵییەی لە بواری سیستەمی حوکمڕانی ئەم دوو حیزبەدا هەیە، هەر بۆیە هەرچۆن سیستەمی سیاسی لە کوردستاندا پێویستی بە گۆڕانکاری ریشەیی هەیە، هاوشێوەی ئەمەش پێویستە سەرلەنوێ سیستەمی میدیای لە هەرێمدا هەڵوەشێتەوەو گۆڕانکاری بونیادی لە میدیادا وەک وتار و وەک ستراکترۆر بکرێت و، هەوڵ بۆ رەخساندنی ژینگەیەکی میدیای تەندروست بدرێت.\nلەم دۆخەدا سەرباری ئەو پاشەکشە بەرچاوەی لە بواری میدیای سەربەخۆ و ئازادی راگەیاندندا هەیە، بەڵام هێشتا پانتاییەکی بچووک ماوەتەوە بۆ میدیای ئەهلی و سەرسەختانە ئاڵای تەسلیمم بوونیان هەڵنەکردووە کە ماڵپەڕی " سپی میدیاش " یەکێک لەو چەند میدیا کەمەی کەماونەتەوە، هەروەها ئەمڕۆ لە رێگای سۆشیال میدیاوە پانتایەکی بەرفراوان رەخساوە بۆ گوزارشتکردنی ئازادانەی هاوڵاتی لە بیرو ڕاو نیگەرانی و رەخنە و بێ مافییەکانیان، هەرچەندە دەسەڵاتی سروشت ئەمنی هەرێم دەیەوێت ئەم بوارەش بەروویەکیدا ناشیرین بکات و بەڕوویەکی دیکەشیدا بەرتەسکی بکاتەوە.\nلەم فەزا خرپەدا ئێمە لە" سپی " نەمانووتەوە شتی گەورەمان لە بواری رۆژنامەنووسیدا کردووە، بەڵام مانەوەی وەک سەرچاوەیەکی سەربەخۆی هەواڵ و زانیاری و تەسلیم نەبوونی بە دەسەڵاتی بنەماڵەی هەردوو حیزب لەم قۆناغەدا بۆ خۆی دەستکەوتێکی کەم نییە.\nهەڵگیرساندنی مۆمی تەمەنی " سپی " دەکەینە دەرفەت بۆ سوسپاسگوازری هەموو ئەو هاوڕێیانە کە هەر لەسەرەتای ئەم کاروانەدا کاریان لەم دەزگایەدا کردووەو هەندێکیان باری ژیان ناچاری کردوون ماڵئاوایی لە دەزگاکە بکەن، بەڵام ئێستاش دڵیان هەر لەلای " سپی "یە، هەروەها سوپاسی ئەو ستافە بچووکە دەکەم کە تا ئێستا درێژە بە کاروانی میدیای سەربەخۆ لە " سپی " دا دەدەن، سوپاسی ئەو رۆژنامەنووس و نوسەرانەش دەکەم کە بە وتار زانیاری ماڵپەڕەکەیان دەوڵەمەند کردووە.


توركیا بۆچی ئۆپەراسیۆنەكەی راگرت؟\nئەمڕۆ دوو شەممە خولوسی ئاكار وەزیری بەرگری توركیا بەشێوەیەكی كتوپڕ راگیرانی ئۆپەراسیۆنەكانی سەر پەكەكەی لە هەرێمی كوردستان راگەیاند.\nخولوسی ئاكار لە لێدوانێكی رۆژنامەوانیدا رایگەیاند قۆناغی یەكەمی ئۆپەراسیۆنەكانی سەر پەكەكە لە هەرێمی كوردستان تەواو بوو توانیمان سنوورەكان بەڕووی توركیادا دابخەین، بۆ قۆناغەكانی داهاتوو بڕیاری پێویست دەدرێت، ناوچەكە پڕ ئەشكەوت و شاخاویی و سەختە، پلانسازی باشتری دەوێت.\nئاكار گوتی: شەڕ بەردەوام دەبێت لە داهاتوودا دەچینە نێو بنكە و بارەگاكانی پەكەكەوە، دەبێت پەكەكە لەنێوبەرین لە باكوری عێراق.\nئەمە لێدوانی فەڕمی توركیایە بۆ راگیرانی ئۆپەراسیۆنێك كە بەناوەكەیدا دیارە بۆ داخستنی توركیا بەڕووی جموجۆڵی پەكەكە و گرووپەكانی دیكەی سەر بەم حیزبەدایە.\nچەند سەرچاوەیەكی رۆژنامەوانی باس لەبوونی دوو پلان دەكەن لە پشتی هێرشەكانی توركیاوە، پلانی كورتمەودا و دورمەودا.\nپلانی كورتمەودا كە ئێستا كاری بۆ دەكات دابڕینی باشوور و رۆژئاوای كوردستانە لە باكوری كوردستان و توركیا، چونكە ترسی هەیە ئەزموونەكانی ئەم دوو پارچەیە بەهۆی گۆڕانكارییە هەرێمی و نێودەوڵەتییەكانەوە بگەن بە باكوری كوردستانیش.\nبۆ جێبەجێكردنی ئەم پلانە، ئەنقەرە كار لەسەر داگیركردنی بەشێكی خاكی رۆژئاواو باشووری كوردستان دەكات تا وەك پشتێنەیەكی ئەمنی بەكاری بهێنێت، ئەویش لە رێگای گۆڕینی دیمۆگرافیای ئەو ناوچانە بە كەمكردنەوەی دانیشتووانی كورد و هاوسۆزی پەكەكە لە رێگای جێگیركردنی هێزی رەسمی خۆی یان گرووپی چەكداری پشتیوانیكراوەوە وەك گروپە چەكدارەكانی ئۆپۆزسیۆنی سووریا.\nئەم پلانەش بە ئامانجی رێگری لە هاتوچۆی گەریلاكانە لەنێوان پارچەكانی كوردستان بەتایبەت چوونیان بۆ نێو توركیا، ئامانجێكی دیكە لاوازكردنی دەسەڵات و فەرمانڕەوایانی هەرێمە كوردییەكانە لە رێگای دابڕینیان لە یەكدی.\nلەبارەی ئامانجی درێژخایەنیش سەرچاوەكان دەڵێن ئەنقەرە خوازیارە زیاتر شوێن پێی خۆی لە رۆژئاوا و باشوری كوردستان قایمبكات بە ئامانجی نزیكبوونەوەی زیاتری سەرچاوەكانی ووزە و بەهێزبوونی پێگەی خۆی بەرامبەر ركابەرەكانی بەتایبەت ئێران لە عێراق و سووریادا كە شەڕی هەژموونیان هەیە.\nچاودێرانیش بەشێكیان لەبارەی راگیرانی ئۆپەراسیۆنەكانەوە لەوباوەڕەدان ئەمە شكستێكی دیكەی توركیایە وەك جارەكانی پێشوو، بەڵام بەشێكی دیكە لەچاودێران دەڵێن توركیا هێندەی بۆنمایشی ناوخۆ ئەم ئۆپەراسیۆنانە دەكات، هێندە بۆ لەنێوبردنی پەكەكە نییە، چونكە خۆشی باش دەزانێت پەكەكە بەم ئۆپەراسیۆنانە لەنێوناچێت، بۆیە خەرجییەكی زۆر لە شەڕِێكی بێ سوود و بێ كۆتایی ناكات جگە لە نمایشێكی كاتی.\nتوركیا لە 17ی نیسان ئۆپەراسیۆنی سەر هەرێمی كوردستانی دەستپێكرد و ئەمڕۆ دوای هەفتەیەك رایگرت.\nهەمووان چاوەڕوانى سەدرن\nگەڕێكی دیكەی شەڕی نەوت لەنێوان هەولێر و بەغدا دەستیپێكرد\nتوركیا مەترسی لە هەنگاوەكانی ئەمریكا و هەسەدە هەیە


توێژینەوەیەکی زانستی کەلەتایوان کراوە دەریخستوە گوێگرتن لەموزیک لەماڵەوە، ئازاری توشبوانی شێرپەنجە و ھەستکردن بەماندوێتی ناھێڵێ و ئەگەری نیشانەکانی لەدەستدانی حەزی خواردن و تەرکیز نەکردن کەم دەکاتەوە.\nتوێژەرانی خولی ئەوروپی بۆ چاودێری توشبوی شێرپەنجە نیشانە لاوەکییەکانی شێرپەنجەیان بەدی کردوە کەبەشێوەیەکی بەرچاو دیارنەماوە لای ئەو کچە نەخۆشانەی کەبۆ ماوەی ٣٠ دەقیقە و ھەفتەی ٥ جار گوێیان لەموزیک گرتوە بەدرێژایی ٢٤ ھەفتە.\nرۆیتەرز ئاشکرایکردوە کەموزیک وایکردوەە تەندروستی دەروونی و جەستەییان باشتر بێت و بیرۆکە نەرێنییەکانی شێرپەنجەیان نەمێنێت.\nلەوبارەیەوە "کوی رو چو"ی توێژەری بەشدار لەتوێژینەوەکە لەزانکۆی تایبەی پزیشکی رایگەیاندووە کەچارەسەر بەموزیک ئاسانە و پێویستی بەرێوشوێنی بێزارکەر نیە و دەکرێ بەئاسانی لەماڵەوە بەکاربھێنرێت، و تێچووشی نیە.\nتوێژەران موزیکی MP٣ یان بۆ کۆمەڵێک توشبوو دانا لەموزیکی کلاسیکی و موزیکی ھۆڵەکان و موزیکی میللی و تایوانی و ئاینیی.\nتێبینی کرا دوای ٦ ھەفتە ئەو کەسانەی توشبوی نەخۆشییەکە بون چارەسەر بەموزیک کاریگەری ھەبوو لەسەریان و ئازاریان کەمتر بۆوە.\nمانگ پێشتر - Jun 16 2019 2:39PM\nلاوازیت و دەتەوێ قەڵەوبیت؟ پەیڕەوی ئەمانە بکە ...\nبەم جۆرە بەماوەیەکی کورت لەئەنفلۆنزا رزگارت دەبێت ...\n٧ خۆراکی بەسوود بۆ رێگری لەنۆرەکردنی رەبوو ...\nئەم ڤیتامینانە پێکەوە بخۆیت زیانی ھەیە ...\nبەکتریایەکی مەترسیدار لەشوتیدا توشی ژەھراوی بونت دەکات ...\n٦ رێگا بۆ رزگاربون لەئازاری سوڕی مانگانە ...\nبەئاوی لیمۆ بەردی گورچیلە لەناوبەرە...\nجیابوونەوە توشی شێرپەنجەت دەکات ...\nبەم جۆرە خۆت لەمیکرۆب بپارێزە لەکاتی مەلەدا ...\nدوای نەشتەرگەری لەوزەتێن بەم جۆرە ئاگاداری منداڵەکەت بە...\nئەم نیشانانە دەریدەخەن توشی ھەوکردنی گون بوویت ...\n٥ ھۆکاری سنگ ئێشە لەکاتی راکردندا ...\nبەم نیشانانەدا بزانە ڤیتامین B١٢ت کەمە...\nلەبەر ئەم ھۆکارە ٢ سەعات بەر لەخەوتن خۆت بشۆ...\nزیانی ئایس کرێم بۆ منداڵەکەت بزانە ...\nئاژەڵی ماڵیت ھەبێ دەرمانی ئازارت ناوێ...\nکامیان باشترە ھێلکەی سپی یان بۆر ...\nچی روودەدات ئەگەر واز لەشیرینی خواردن بھێنیت ...\nبراد پیت لەفیلمێکی نوێدا دەردەکەوێت ...


كوریدۆرا سه‌ربازی یا په‌كه‌كێ - دارکا مازی\nكوریدۆرا سه‌ربازی یا په‌كه‌كێ\nنه‌خشێ دانن به‌ر سینگا خوه، خه‌ته‌كێ ژ قامشلۆ بۆ هۆلێ بكێشن، پشتره بۆ مه‌خموور و كه‌ركووك و سلێمانیێ و رانیێ، هه‌یا دگه‌هه چیایێ قه‌ندیلێ، پشتره ژ قه‌ندیلێ بۆ زاخۆ و د رێیا زاپێ، گاره و چیایێ سپی ره، پشتره ل ئه‌نجامێ ب نه‌رن.\nنها و د هه‌ر ده‌مه‌كێ ده، دبه ئیران ب رێیا به‌غدایێ و هه‌ڤپه‌یمانێتییا حه‌شدا ئاپۆچی و حه‌شدا شه‌عبی، ل گه‌ل كریزا دارایی یا كو د رۆژه‌ڤێ ده هه‌یه، هه‌رێما باشوورێ كوردستانێ ژناڤ ببه.\nبه‌لێ خه‌ته‌را په‌كه‌كێ پر ژ خه‌ته‌را داعشێ پێتره و ژ به‌ر هنه‌ك سه‌ده‌مێن كو شیرۆڤه‌یا وان پر درێژه.\nهنه‌ك ساویلكه عاجز دبن كو رێخستنا په‌كه‌كێ ب به‌ره‌یا نوسه‌ر وه‌ره همبه‌ر كرن و ده‌ما ئه‌و ڤێ پارتییا كوردی ل سه‌ر وێ رێخستنا ته‌كفیری ته‌فزیل دكن ئه‌و شه‌رمێ ژ خوه ناكن كو ڤێ گۆتنا خوه یا هه‌رتم دووباره دكن: «ده‌ستهلادارییا په‌كه‌كێ (رێڤه‌به‌رییا خوه‌سه‌ر) باشترین تشته ل سووریێ ب همبه‌ر كرن ل گه‌ل ره‌ژیما ئه‌سه‌د، به‌ره‌یا نوسه‌ر و تركێن داگیركه‌ر و میلیشیایێن وێ».\nبلیمه‌تییا ڤان مه‌لاقان ئه‌و كوره كرنه و نابینن كو ئه‌ڤ گۆتنا وان ژ ئالێ لێكدان و دارێشتنێ ڤه شاشه و فۆرمێ باشتر و باشترین ل سه‌ر همبه‌ركرنا په‌كه‌كێ ب به‌ره‌یا نوسه‌ر و ره‌ژیما ئه‌سه‌د جی ب جی نابه، ژ به‌ركو هه‌گه‌ر ده‌ستهلاتدارییا په‌كه‌كێ باشتر به‌ر ژ هه‌ر تشتی ئه‌و دانپێدانه ب باشییا ده‌ستهلاتا ره‌ژیما ئه‌سه‌د و به‌ره‌یا نوسره، لێ ب ئاوایه‌كێ كو ته‌نێ په‌كه‌كه هنه‌كی ژ وان باشتره.\nب نه‌رینا من یا راست و دروست وها ببێژن: خه‌راب و خه‌رابتر، ئانكو دانپێدان ب خه‌رابییا ده‌ستهلات و رێڤه‌به‌رییا په‌كه‌كێ وه‌ره كرن و ب باشتر ژ ده‌ستهلاتدارێن خه‌رابتر وه‌ره ته‌فزیل كرن.\nبه‌لێ راسته، گه‌لۆ خه‌رابییا په‌كه‌كێ ژ خه‌رابییا ره‌ژیما ئه‌سه‌د و به‌ریا نوسره كێمتره؟\nگه‌لۆ كه‌سه‌ك دكاره ئاماره‌كێ ب هه‌ژمارا قوربانیێن كورد یێن ب چه‌كێن په‌كه‌كێ؟ هه‌م ده‌م هه‌ژمارا قوربانیێن كورد یێن ب چه‌كێن ره‌ژیما ئه‌سه‌د و به‌ره‌یا نوسره هاتنه كوشتن ژ مه‌ره بشینه؟ هه‌گه‌ر ئۆجالان ب ده‌ڤێ خوه ژی ئیعتراف نه‌كربه بلا، وه‌ختا كو ل 23 تیرمه‌ها سالا 2008ان گۆتی: «15 هه‌زار كه‌س د ناڤا رێخستنا په‌كه‌كێ ب خوه ده هاتنه ته‌سفییه كرن»!\nپرس ئه‌ڤه، گه‌لۆ ژ سالا 2008ان هه‌یا 2020ان دبه ئه‌ڤ هه‌ژمار گهیشتبه چ قاسی؟


ئەردۆغان ؛لە ڕێگەی زەمینی و ئاسمانیەوە كۆتایی بە پەكەكە دەهێنین - تۆڕی میدیایی خەڵک\nسوپای توركیا ئۆپەراسیۆنی چڕنووكی برووسكە و چڕنووكی هەورەتریشقەی لەهەرێمی كوردستان دژی پەكەكە دەستیپێكرد و سەرۆككۆماری توركیا ڕایدەگەیەنێت، لە ڕێگەی زەمینی و ئاسمانییەوە ئامانجەكان بۆردوومان دەكرێن و رێزیش لە سەروەری خاكی عێراق دەگیرێت.\nڕەجەب تەیب ئەردۆغان، سەرۆككۆماری توركیا ڕایگەیاندووە، سوپای وڵاتەكەی ئامانجیان ئەوەیە كۆتایی بە بوونی پەكەكە لە سنوورەكانی هەرێمی كوردستان و وڵاتەكەی بە تەواوی بهێنن و كۆتاییش بەو هەڕەشانە بهێنین كە دەكرێنە سەر توركیا.\nئەم وتانەی رەجەب تەیب ئەردۆغان لە كاتێكدایە، كە لە كۆشكی وەحدەدینی ئیستەنبووڵەوە بە ئۆنلاین پەیوەندیی بە ناوەندی ئۆپەراسیۆنەكەوە كرد ڕایگەیاندووە، پەكەكە لە داهاتووی توركیا، عێراق و سووریادا جێگەیەكی نییە.\nهاوكات میدیاكانی پەكەكە بڵاویانكردەوە، كە گەریلاكانیان لە ناوچەی ئاڤاشین لە هەرێمی كوردستان دوو گورزی قورسیان لەئۆپەراسیۆنێكی سەربازیی توركیا داوە و زیانێكی زۆری گیانی و ماددیان بە سوپا گەیاندووە .\n24 ئازار 2021 6.00 pm\nخەڵك- لە كۆنگرەی حەوتەمی پارتەكەیدا، ڕەجەب تەیب ئەردۆغان سەرۆكی توركیا، بە سەرۆكێكی “بێ ڕكابەر” بۆ پارتی…


گەرمیان، ڕووداوێكی هاتووچۆ گیان لەدەستدان و برینداربوونی لێكەوتەوە - تۆڕی میدیایی خەڵک\nلە سەر ڕێگای نێوان كەلار – دەربەندیخان ، بەهۆی وەرگەڕانی ئۆتۆمبێلێك، كەسێك گیانی لەدەستدا و و سێ كەسی تر برینداربوون.\nبەپێی ڕاگەیەندراوێك كە لەلایەن بەڕێوەبەرایەتی هاتووچۆی گەرمیانەوە بڵاوكرایەوە”ئەمڕۆ هەینی لەسەر ڕێگای نێوان ڕێگای كەلار – دەربەندیخان نزیك گوندی ئاوە خێری، ئۆتۆمبێلێكی جۆری كیا سیراتۆ وەرگەڕا، كە شۆفێرەكەی ئافرەت بوو.\nهەر لە ڕاگەیەندراوەكەدا هاتووە” لە ئەنجامی رٍووداوەكەدا كەسێك گیانى لەدەستداوە و سێ كەسی دیكەش برینداربوەن، سەرجەم بریندارەكانیش بۆ وەرگرتنی چارەسەری پێویست ڕەوانە نەخۆشخانەی شەهید مەلا ئەحمەد كەلاری كران لە باوەنور”.\nخەڵك- بەڕێوەبەرایەتی گشتیی کەشناسیی هەرێم پێشبینی دەكات، بارانبارین لە زۆرینەی ناوچەکانی هەرێم بەردەوام دەبێت و هەندێک کاتیش لێزمە باران ببارێت.…\nسامپلی دی ئێن ئەی كەسوكاری ٢٩ قوربانی بەلەمە نووقومبووەكە گەیشتە یۆنان\nخەڵك- سكرتێری ئەنجومەنی وەزیرانی هەرێم ڕایدەگەیەنێت، سامپلی كەسوكاری ٢٩ كەس لە قوربانیان بۆ ئەنجامدانی تێستی دی ئێن ئەی گەیشتە یۆنان بۆ ناسینەوەی…\n07 حوزەیران 2021 9.59 am\nخەڵك- سەرەڕای دواكەوتنی بۆ ماوەی چەند ڕۆژێك، دابەشكردنی مووچەی فەرمانبەران بە لێبڕینی 21%ەوە دەستیپێكردەوە و بەپێی…\nلە گەرمیان بەهۆی بێئاوییەوە خۆپیشاندانە\n12 حوزەیران 2022 11.21 am\nخەڵك- لە ناحیەی باوەنور لەسنووری گەرمیان بەهۆی بێ ئاویی و خراپی پرۆژەكانی خزمەتگوزاری هاووڵاتییان دەستیان بە…


پرۆگرامی راهێنانی فێرخوازان | The American University of Iraq Sulaimani\nپرۆگرامی راهێنانی فێرخوازان\nپرۆگرامێکی ساڵانەیە ، ماوەکەی ٩ مانگە ، لەڕێی ئەم پرۆگرامەوە ، کۆمەڵێک لەباشترین فێرخوازانی زانکۆی ئەمریکیی سلێمانی هەڵدەبژێردرێن ، دەدرێنە تەک هەندێک رێنوێن و راهێنەر لەخاوەنکارانی ناوخۆیی ، بۆ ئەوەی لێوەیان فێرببن .\nفێرخوازان ، لەڕێی رێنوێن و راهێنەرەکانیانەوە ، شارەزاییەکی باش بەدەست دەهێنن کە یارمەتیدەریان دەبێت بۆ سەرکەوتن لەژیانی پیشەییاندا ، چەندین رێنمایی گرنگیان دەدرێتێ کە لەپاشەڕۆژدا بەکەڵکی خۆیان و پیشەکانیان دێت .\nدەگەڕێین بەشوێن فێرخوازانێکی سەرکەوتودا (فێرخوازانی کچ و کوڕ) بۆ ئەوەی لەم راهێنانە بەسودانەدا بەشدارییان پێ بکەین ، هەر بوارێکی پیشەیی کە فێرخواز حەزی پێبکات ، لەو بوارەدا دەیخەینەبەر راهێنان .\nرێنوێن و راهێنەرەکانی ئەم پرۆگرامە ، ئەو رابەرە پیشەوەرانەن کە بەتەنگ داهاتوی پیشەکانیانەوەن و خوازیاری پەروەردەکردنی کەسانێکن کە بتوانن لەداهاتودا ئەو پیشانە درێژە پێبدەن ، ئەو راهێنانەشی کە پێشکەشی دەکەن وەبەرهێنانێکی ستراتیژییە ، رەنگدانەوەی زۆری دەبێت (بەباری باشەدا) لەسەر داهاتوی کارو پیشەکانیان .\nرێنوێن و راهێنەرەکان سودمەند دەبن لەم کارە ، لەچەندین روەوە :\nبەهۆی کارکردنیانەوە لەگەڵ فێرخوازانی گەنجی بەهرەمەنددا ، شارەزایی خۆیان فراوانتر دەکەن ، ئەمەش دەچێتەوە خزمەتی مسۆگەرکردنی داهاتوی کارو پیشەکانیان .\nبەهۆی ئاشنابونیانەوە بەفێرخوازانی بەردەستیان ، پەیوەندییە پیشەیی و کۆمەڵایەتیەکانیان فراوانتر دەکەن .\nلەڕێی پێشکەشکردنی رێنوێنی و راهێنانەوە ، بەهرەی خۆیان لەبواری رێبەریکردندا بەرەوپێش دەبەن .\nروانگەی خۆیان لەبارەی پیشەکانیانەوە فراوانتر دەکەن .\nتکایە پەیوەندی بەئۆفیسی (خزمەتگوزارییە پیشەییەکان) ەوە بکە ئەگەر دەتەوێت بەشداری لەم پڕۆگرامەدا بکەیت (چ وەک راهێنەر چ وەک راهێنراو) .\nتەماشای وێنەکانی دەرچوانی خولی راهێنانی سالی ٢٠١٤-٢٠١٥ ی بکە.\nهەر کەسێک دەیەوێت وەکو راهێنەر بەشداریمان لەگەڵ بکات ، با پەیوەندی بکات بەبەڕێوبەری ئۆفیسی خزمەتگوزارییە فێرخوازیەکان (ئۆلیڤەر کییڵز) ەوە ، لەڕێی ئەم ئیمەیڵەوە : oliver.keels@auis.edu.krd .


جه‌نگێكی ته‌واو عه‌یاری ئایدۆلۆژی\nنه مه‌به‌ستمه‌و نه‌كاری منیشه سه‌باره‌ت به جۆره‌كانی جه‌نگ و تیۆرییه‌كانی ئه‌و بابه‌ته بژمێرم، بۆیه هه‌ر له سه‌ره‌تاوه داواكارم خوێنه‌ران ناونیشانی نووسینه‌كه‌م به‌و مه‌به‌سته نه‌خوێننه‌وه.\nئه‌و جه‌نگه، كه ئه‌شێ به جۆره‌ها ناو ناودێر بكرێ، چونكه پاشخان و ئامانجه ڕاگه‌یه‌ندراوه‌كانی و پاساوه‌كانی له‌لای توركیاوه، تێكه‌ڵه‌یه‌كه له جه‌نگێكی جیۆپۆله‌تیك، جیۆئیكۆنۆمێك، جیۆستراتیژیك، جیۆدیمۆگرافیك و جیۆكلتوری و هتد. وه‌ك چۆن جه‌نگێكی تاكتیكی و هاوكات ستراتیژیشه، به‌ڵام ئه‌وه‌ی جه‌نگی توركیا له هی وڵاتانی تر له‌سه‌ر خاكی ڕۆژاڤا یان وه‌ك ئه‌ووترێ له‌سه‌ر خاكی سوریادا جیائه‌كاته‌وه پاشخان و پاڵنه‌ره ڕانه‌گه‌یه‌نراوه‌كانیه‌تی.\nتوركیا نه‌یشاردۆته‌وه‌و ناشیشارێته‌وه، كه جه‌نگی ئه‌و جه‌نگێكه له‌دیدی ئه‌واندا دژی هێزه كوردییه‌كان و داعشه. ئه‌مه پاشخان و لێڤه‌گه‌ڕ و پاساوی ڕاگه‌یه‌ندراوی ئه‌و جه‌نگه‌یه كه هێشتا دیارنییه ئه‌م خوله‌شی كۆتایی دێ یان نا، چۆن چۆنیش كۆتایی دێ؟ له‌م جه‌نگه‌دا هه‌موو هێزه سیاسیه‌كانی توركیا كه له په‌ڕله‌ماندا نوێنه‌رایه‌تیان هه‌یه، هه‌ده‌په‌ی لێده‌رچێ، پشتیوانیان له جه‌نگه‌كه كردووه‌و نزای سه‌ركه‌وتنیشیان بۆ سوپاكه‌یان خواستووه. له‌وانه هێزه سكۆلارو كه‌مالیست و ئۆپۆزسیۆنه‌كانی وه‌ك جه‌هه‌په، یان هێزه نه‌ته‌وه‌ییه فاشیسته‌كانی وه‌ك مه‌هه‌په، یاخۆ پارتی نه‌ته‌وه‌په‌رستی وه‌ك (پارتی باش). بێگومان له‌به‌رامبه‌ریشدا هێزه نه‌ته‌وه‌ییه ئیسلامییه ئیخوانیه‌كانی وه‌ك ئاكپارتی كه سه‌رۆك كۆمار و زۆرینه‌ی په‌رله‌مانی هه‌یه و هاوكات به هاوپه‌یمانی مه‌هه‌په، حكومه‌ت و زۆرینه‌ی په‌رله‌مان به‌ڕێوه ئه‌بات، یان حزبه ئیسلامییه‌كانی تری وه‌ك پارتی سه‌عاده‌ت. هه‌ر له‌و پێودانگه‌دا پشتیوانی داودئۆغلۆ سه‌رۆك وه‌زیرانی پێشووی توركیاش زۆر جێی سه‌رنج بوو، چونكه ناوبراو تیۆریسینی (عوسمانی نوێ)یه و سه‌رگه‌رمی بونیاتنانی حزبێكی نوێی به لێڤه‌گه‌ڕی ئیخوانییه.\nئێستا ئه‌مه به‌ره‌یه‌كی فراوانی هێزه سیاسیه‌كانی توركیایه، به لێڤه‌گه‌ڕی سكۆلاری كه‌مالیزم، پان توركیزم، ئیسلامیزمی سیاسی، له‌پێشه‌وه‌ی هه‌موویانه‌وه ئیسلامیزمی ئیخوانی، كه له توركیادا بۆن و به‌رامه‌ی پڕۆژه‌ی خه‌لافه‌تی ئیسلامی عوسمانی لێدێ. هه‌موو ئه‌و ناسنامانه‌ی له‌سه‌ره‌وه ئاماژه‌مان پێدان، له عوسمانیه‌تی نوێوه بگره تا ئه‌گاته كه‌مالیزم و پان توركیزم و ئیخوانی و وورده ناسنامه‌ی تریش، ناسنامه‌ی ئایدۆلۆژیین، كه دوو ناسنامه تیایدا سه‌ره‌كین و له یه‌كگرتن و هاوپه‌یمانیه‌تیه‌كی توندوتۆڵدان، لانی كه‌م له‌م هه‌لومه‌رج و دۆخه‌دا، ئه‌ویش هه‌ردوو ئایدۆلۆژیای نه‌ته‌وه‌یی تورك و ئایدۆلۆژیای خه‌لافه‌تی ئیسلامییه به كۆپیه ئیخوانیه‌كه‌ی.\nچه‌ند سه‌رنجێك هه‌ردوو ئاراسته ئایدۆلۆژییه‌كه‌ی ئه‌م جه‌نگه‌ی توركیامان بۆ ڕوونتر ئه‌كاته‌وه‌و ڕه‌نگی سنووربه‌زێنی توركچیه‌تی و ئیخوانچیه‌تیمان نیشان ئه‌دا. له‌لایەكه‌وه له ڕۆژانی ده‌سپێكی هێڕشه‌كه‌ی توركیادا، كۆنگره‌ی ئه‌و وڵاتانه له باكۆی پایته‌ختی ئازربایجاندا كرا، كه زمانی ڕه‌سمییان توركیه‌و به وڵاتانی (توركفۆن)یش ناوئه‌برێن، سه‌رۆك كۆماری توركیاش، سه‌ره‌ڕای ئه‌وه‌ی وڵاته‌كه‌ی له‌باری جه‌نگدا بوو، به‌ڵام له كۆنگره‌كه‌دا ئاماده‌بوو و وڵاتانی به‌شدار له كۆتایی كۆنگره‌كه‌دا پشتیوانی خۆیانیان بۆ توركیا له جه‌نگه نوێكه‌ی له سوریا كه له‌دژی ڕۆژاڤای كوردستان بوو، ڕاگه‌یاند. ئه‌و پشتیوانییه ڕه‌هه‌نده ئایدۆلۆژییه نه‌ته‌وه‌ییه‌كه‌ی نیشاندا.\nله‌لایەكی تریشه‌وه، ده‌وڵه‌تی وه‌ك قه‌ته‌ر كه هاوپه‌یمانی توركیایه‌و له پاشخانه ئیخوانیه‌كه‌ش هاویه‌كن، هه‌روه‌ها سۆماڵیش پشتیوانییان له توركیا كرد. وه‌ك چۆن قه‌واره ناده‌وڵه‌تیه‌كانی وه‌ك حه‌ماس و گرووپه ئیسلامییه جیهادییه‌كانی سوریا پشتیوان و گرووپه جیهادییه‌كانی سووریا به‌شداری جه‌نگه‌كه‌ن. هاوكات ئیخوان موسلمینه‌كانی سوریا به‌ڕه‌سمی پشتیوانییان له توركیا كرد و له‌وه‌ش پتر له به‌یاننامه‌ی پشتیوانیاندا بابه‌تی جیابوونه‌وه‌شیان ئیدانه كردبوو. پشتیوانیی به‌رفراوانی له‌م جۆره‌ی ئیخوانیه‌كان بۆ توركیا، نیشانه‌ی ڕوون و حاشاهه‌ڵنه‌گری ئه‌و مۆركه ئایدۆلۆژییه ئیخوانیه‌یه كه له توركیا و له جه‌نگه‌كه‌ی له ڕۆژاڤادا ئه‌كرێ.\nله‌و پێودانگه ئیخوانیه‌وه جێی خۆیه‌تی لایه‌ك له ئیخوانیه‌كانی ناوخۆی كوردستانیش بكه‌ینه‌وه. پارته ئیسلامیه‌كانی باشوور، كه سه‌ره‌ڕای ناكۆكی و ململانێ و جیاوازیه‌كانیان له بواری سیاسه‌ت و هه‌روه‌ها وورده جیاوازی عه‌قیده‌تیشیان، به‌ڵام لێڤه‌گه‌ڕی عه‌قیده‌تی (ئایدۆلۆژییان) ئه‌گه‌ڕێته‌وه بۆ سه‌ر قوتابخانه‌ی ئیسلامی سیاسی ئیخوانی جیهانی، بۆیه هه‌ر ئه‌مه‌شه وایكردووه، كه ئه‌و حزبانه (یه‌كگرتوو، كۆمه‌ڵ و بزووتنه‌وه‌ی ئیسلامی) له‌ئاستی حزبی یان له‌ئاستی فراكسیۆنه‌كانی په‌رله‌مانیدا له به‌رامبه‌ر ئه‌و جه‌نگه، كه ڕاسته‌وخۆ كوردستانی ڕۆژاڤای كردۆته ئامانج، هیچ جۆره كاردانه‌وه‌یه‌ك نیشان نه‌ده‌ن، ته‌نها له‌ئاستی شه‌خسیدا هێندێك له نووسه‌ر و كادره‌كانیان هه‌ندێ سه‌رنج و ڕای خۆیان بڵاوكرده‌وه. له‌لایه‌كی تره‌وه له باكووریشدا پارته ئیسلامیه‌كه‌ی كوردستانی باكوور (هوداپار)یش به‌پێچه‌وانه‌ی پارته‌كانی تری باكوور، هه‌ڵوێستی ناڕازیبوونی خۆی به‌رامبه‌ر به جه‌نگه‌كه نیشان نه‌داوه.\nله‌باره‌ی ناودێركردن و ناساندن و شوناسدان به‌م جه‌نگه، به خوێندنه‌وه‌ی من ئه‌وه‌یه كه جه‌نگێكی ئایدۆلۆژی دووسه‌ره‌یه و ده‌ربڕی هاوپه‌یمانی ستراتیژی نێوان ڕه‌وتی پان وپۆڕی پان توركیزم و كه‌مالیزم و عوسمانی نوێ و پڕۆژه‌ی خه‌لافه‌تی ئیسلامی عوسمانیه به كۆپیه ئیخوانیه‌كه‌ی له‌م قۆناخه‌دا. ئه‌م هاوپه‌یمانه‌تیه له هێڵه گشتییه‌كه‌دا كه نه‌ته‌وه- ئیخوانیه‌كه‌یه به‌رهه‌می هاوپه‌یمانی و بگره ئاوێته‌بوونی چه‌ند سه‌د ساڵه‌ی نه‌ته‌وه- ئیسلامیه‌كه‌یه له‌سه‌رده‌می ده‌وڵه‌تی عوسمانیدا.\nهه‌رچه‌نده دواجار ئیخوانیه غه‌یره توركه‌كان، به‌تایبه‌ت عه‌ره‌به‌كان ئه‌بێ له‌و هاوپه‌یمانیه‌ته لاسه‌نگه‌ی دیفاكتۆی ئه‌م قۆناخه‌ی ئیخوانی جیهانیه‌وه بێنه‌ده‌ره‌وه، چونكه ئیخوانی موسلمین له‌سه‌رده‌ستی عه‌ره‌ب دروستكراوه‌و په‌ره‌ی پێدراوه‌و به جیهانی كراوه، به‌ڵام له دواشكستی ئیخوانیه‌كانی میسر، ڕێبه‌رایه‌تی عه‌ره‌بی بۆ ئیخوانی جیهانی، سست و كاڵ بۆته‌وه‌و ناوه‌نده‌كه‌ی، گه‌ر به‌ناره‌سمیش بێت گواستراوه‌ته‌وه بۆ ئیخوانه‌كانی توركیاو بۆ ژێر سایه‌ی ئه‌ردۆگانی سه‌رۆكی پارتی داد و گه‌شه‌پێدان، كه له‌چاو هاوشێوه‌كانی تری له سه‌رتاسه‌ری جیهاندا ستایلێكی جیاوازی پارته ئیخوانییه‌كانه، به‌ڵام وه‌ك پارته ئیخوانیه‌كانی تر هه‌ڵگری هه‌مان پڕۆژه‌ی (حسن البنا)ی دامه‌زرێنه‌ریه‌تی.\nسەرەباسێکی تر له‌و باره‌وه پێشنیاركردنە  تا تێز‌ی ئاماژه پێدراوی سەرەوە ببێتە باس و خواسێكی هه‌مه‌لایه‌نه، چونكه بڕوام وایه ئه‌و هاوپه‌یمانیه‌ته‌ی  ئێستا له جه‌نگی توركیادا به‌رجه‌سته بووه، له ساڵانی داهاتووشدا، له ڕووداوی تری نه‌رم یان توند به‌رجه‌سته ئه‌بێته‌وه‌و، ئه‌گه‌ری ئه‌وه‌ش هه‌یه نه‌خشه‌ی دابه‌شبوونی ئیخوانه‌كان به ئاقاری فراوانبوون یان به‌رته‌سكبوونه‌وه گۆڕانی به‌سه‌ردابێ. هه‌رچه‌نده ئه‌بێ چاوه‌ڕوانی ئه‌وه بكه‌ین كه ئه‌مجۆره هاوپه‌یمانیه‌تیانه‌ی وه‌ك هی ئێستای ئیخوان و توركیا له‌به‌رده‌م زه‌بری ئه‌گه‌ری پاشه‌كشه‌ی تائیفیه‌تدا به قازانجی ناسیۆنالیزمێكی عه‌ره‌بی، یان توركی نوێ چه‌شن پاشه‌كشه بكا. ده‌رهاوێشته‌كانی ئه‌و ناسیۆنالیزمه نوێ چه‌شنه‌ی عه‌ره‌ب ئێستا له عیراق، لوبنان، به كۆپیێكی جیاواز له خۆئارایش و خۆنمایشكردن دایه، ئه‌مه باسێكی تره‌و وه‌ختێكی تر قسه‌ی لێ ئه‌كه‌ین، به‌تایبه‌ت په‌یوه‌ست به كوردستان و كوردایه‌تی، كه ڕه‌نگه وورده وورده ئاماژه‌كانی ئه‌وه له عیراقدا ده‌ربكه‌وێ، كه كۆپی نوێ چه‌شنی ناسیۆنالیزمی عه‌ره‌بی به تارای عیراقیبوون بپۆشێ.\nئه‌وه چی ڕووئه‌دا و كورد چی بكا؟\nجەنگی عەرەب و تورک لەم هەفتەیەدا\nسومبلێک بۆ هەموومان\nله‌یادی كۆچى دوایی بارزانی نه‌مردا، سه‌رله‌نوێ خوێندنه‌وه‌و نووسینه‌وه‌ی مێژوومان\nیادكردنه‌وه‌ی راپه‌ڕین له‌سه‌رده‌می كۆرۆنادا\nسه‌روه‌ری له سه‌رده‌می كڕۆنادا


مازن ئه‌لغه‌رباوی: هونەر و شانۆی کوردی له ئاستی وڵاتە عه‌ره‌بییه‌کانە\nئه‌فسه‌رێكی فه‌رمانده‌یی پێشمه‌رگه‌ی زێرەڤانی کۆتایی بە ژیانی خۆی هێنا\nPola Shwani 16/04/2019 - 11:35 بڵاوکراوەتەوە لە شانۆ و دراما\nفێستیڤاڵی نێوده‌وڵەتیی شه‌رم شێخ، له 1 تا 7ی نیسان به‌رده‌وام بوو، كه به ئامادهبوونی ده‌یان كه‌سی پسپۆڕ هه‌ڵسه‌نگاندن بۆ شانۆكان ده‌كرا، زیاتر له 30 شانۆی جۆراوجۆری تێدا نمایش كران كه به ئاماده‌بوونی هونه‌رماندانی گه‌وره‌ی شانۆ له‌سه‌ر ئاستی دونیا ساز کرابوون و گرووپی (هەوار)یش لە شاری کەرکووکەوە بەشداریی تێدا کرد.\nفێستیڤاڵەکە به سه‌رپه‌رشتیی وەزارەتی رۆشنبیری و وه‌رزش و لاوان و وەزارەتی گەشتوگوزار و پارێزگای باكووری سینای مسیر بەڕێوە چوو. سه‌باره‌ت به‌مه‌ش مازن ئەلغه‌رباوی، له دیمانیه‌کدا بۆ (باسنیوز) به‌م شێوه‌یە وه‌ڵامی پرسیاره‌كانی داینه‌وه.\n(باسنیوز) فێستیڤاڵی چواره‌می شانۆی شه‌رم شێخ چۆن ده‌بینی و پێت چۆنه؟\nمازن ئه‌لغه‌رباوی: سه‌ره‌تا سوپاسی ئاماده‌بوونی به‌ڕێزتان ده‌كه‌م، به‌ڕاستی ئه‌م فێستیڤاڵەی ئه‌مساڵ زۆر گرنگ بوو، چونكه كۆمه‌ڵێك هونه‌رمه‌ندی مه‌زنی تێیدا بەشدار بوون، له گه‌وره هونه‌رمه‌نده شاكاره‌كانی شانۆ له‌سه‌ر ئاستی جیهان و وڵاتی میسر، ئه‌مه‌یش خۆی له‌خۆیدا گه‌وره‌ییه بۆ فێستیڤاڵه‌كه‌ی ئێمه، چونكه ئه‌مه كاریگەریی زۆر ده‌بیت بۆ پێشكه‌وتنی شانۆ.\n(باسنیوز) پێت وایه شانۆی میسری و پێشكه‌وتنی تا چه‌ند گرنگە؟\nمازن ئه‌لغه‌رباوی: به شێوه‌یەكی زۆر باش كاریگه‌ریی ده‌بێت له‌سه‌ر پێشكه‌وتنی شانۆی میسری بەتایبەتی و وڵاتانی عه‌ره‌بی به‌گشتی، چونكه شتی نوێ و زۆر تایبه‌ت تێیدا نمایش كرا، بۆیه گرنگیی خۆی هه‌یه. هونه‌ری تازه‌مان تێیدا بینی له شانۆی وڵاتانی تر، ئه‌مه‌ش سوودی دەبێت بۆ هه‌موو لایه‌ك و میسرییه‌كان به‌تایبه‌تی، هەرچەنده وڵاتی میسر بۆ خۆی پێشكه‌وتنی زۆر باشی پێوە دیارە و به‌رده‌وام له پێشكه‌وتنی هونه‌ریدایه.\n(باسنیوز) پرۆژه‌ی ئاینده‌تان چییه و ده‌تانه‌وێت چی بكه‌ن؟\nمازن ئه‌لغه‌رباوی: ئێمه ئاماده‌كاری بۆ فێستیڤاڵی نێوده‌وڵەتیی شانۆی شه‌رم شێخ بۆ گه‌نجان ده‌كه‌ین، چونكه ده‌مانه‌وێت ئه‌م فێستیڤاڵه هه‌موو كات به باشترین شێوه بەڕێوه بچێت و به شێوه‌ی باشتر و پێشكه‌وتنی زیاتره‌وە به‌رده‌وام بێت، ڕه‌نگه له‌گه‌ڵ ئه‌وه‌شدا چه‌ند كارێكی تری هونه‌ری ئه‌نجام بدەین، به گوێره‌ی كات و چۆنیه‌تیی ئیشوكاری ڕۆژانه‌مان.\n(باسنیوز) له‌سه‌ر شانۆی عێراق به‌گشتی و كوردستان به‌تایبه‌تی راتان چییه، كه گرووپی هه‌وار ئێستا له كوردستانه‌وه هاتوون و به‌شدارن؟\nمازن ئه‌لغه‌رباوی: عێراق یه‌كێكه له وڵاتە پێشكه‌وتووه‌كان له بواری هونه‌ر و شانۆ و رۆشنبیری، له‌گه‌ڵ ئه‌و‌ەشدا كوردستان له ئاستێكی زۆر باشی هونه‌ری و رۆشنبیریدایه، ئه‌وه‌ی به چاوی خۆشمان بینیمان، نوێنه‌ره‌كانیان توانیان شتێكی زۆر باش و به توانا نمایش بكه‌ن، كه جێگای دڵخۆشییه ئاستی شانۆ و هونەر و ڕۆشنبیرییان له ئاستی وڵاتە عه‌ره‌بییه‌کانە.\n(باس) پرۆژه‌تان هه‌یه سه‌ردانی كوردستان بكه‌ن و به‌شداریی ڤیستیڤاڵەکانی بن؟\nمازن ئه‌لغه‌رباوی: هیواخوازم بتوانم بێمه كوردستان و به‌شداریی ڤیستیڤاڵ بكه‌م و بتوانم شانۆیه‌ك نمایش بكه‌ین، چونكه خه‌ڵكی كوردستان خۆشه‌ویست و رۆشنبیر و شانۆكاری زۆر باشی تێدایه، وه‌ك من بیستوومه شایه‌تی ڕێزن، هه‌ر كات ده‌رفه‌تێكم بۆ بڕه‌خسێت دێمه كودستان و به‌وپه‌ڕی خۆشحاڵییه‌وه سه‌ردانی شاره‌كانیشی ده‌كه‌م.\nدواترین لەلایەن Pola Shwani\nکەرکووک.. بەهۆی بەشدارییان لە ریفراندۆم ژمارەیەک ئەفسەر و کارمەندی پۆلیسی کورد دەستگیرکران\nدڵسۆز ماوەتی: لە کەرکووک بەشداریی درامایەکی کۆمیدی دەکەم\nبەوێنە.. گرووپی (هەوار)ی کەرکووک شانۆی خەونی لە میسر نمایش کرد\nگروپێک شانۆکاری کورد خەڵاتێکی ئاڵتوونییان لە فێستیڤاڵێکی شانۆیی وڵاتی تونس بەدەستهێنا


زانکۆی سۆران - بەرێوەچوونی وورکشوپێک لە فاکەڵتی ئه‌ندازیاری\nبەرێوەچوونی وورکشوپێک لە فاکەڵتی ئه‌ندازیاری\nبڵاوكراوەتەوە لە یەک شەممە, 09 شوبات 2020 22:38\nرۆژی چوارشەممە ڕێکەوتی ٢٠٢٠/٢/٥، به ئاماده‌بوونی به‌ڕێزان "د. شێروان شه‌ریف" راگری فاكه‌ڵتی ئه‌ندازیاری و ژماره‌یه‌كی به‌رچاو له مامۆستایان و فه‌رمانبه‌ران، وورکشۆپێک بە ناونیشانی(HSE in Petroleum and petrochemical industries) بەڕێوەچوو.\nئه‌م وۆركشۆپه، لە لایەن چاپتەری SPE زانکۆی سۆران رێكخرابوو و، تێیدا به‌ڕێزان "د. جگر عه‌زیز" سه‌رۆكی به‌شی ئه‌ندازیاری نه‌وت و "هۆشەنگ دڵشاد گەنجۆ" ڕاهێنەری نێودەوڵەتی بواری HSEە، وۆركشۆپه‌كه‌یان به‌ڕێوه‌برد.\nپێویسته بگوترێ، له ده‌ستپێكی وۆركشۆپه‌كه‌دا، به‌ڕێز راگری فاكه‌ڵتی ئه‌ندازیاری، وته‌یه‌كی پێشكه‌شكرد و، وێڕای به‌خێرهێنانی ئاماده‌بووان و خستنه‌ڕووی گرنگی بابه‌ته‌كه، سوپاسی به‌ڕێوه‌به‌رانی وۆركشۆپه‌كه‌ی كرد.


حیزبی ڕزگاری - ویکیپیدیا، ئینسایکڵۆپیدیای ئازاد\nپارتی ڕزگاری کورد یان حیزبی ڕزگاری کورد\nلە شوباتی ١٩٤٥ ئەم پارتە دامەزرا ژمارەی ئەندامەکانی ئەم پارتە چوار ھەزار کەس بوو و ئامانجی پارتەکە نەھێشتنی چەوساندنەوەی نەتەوەیی دژی کورد و چارەسەرکردنی گیروگرفتە کۆمەڵایەتییەکان و پەرەپێدانی لایەنی ئابوری و ڕۆشنبیری بوو. ڕۆژنامەی ڕزگاری بە شێوەکی نھێنی وەکو زمانحاڵی پارتەکە بە ھەردوو زمانی کوردی و عەرەبی دەردەچوو ھەروەھا ڕزگاری ھەوڵیدا دەنگی کورد بگەیەنێتە ئاستی نێودەوڵەتی لە ساڵی ١٩٤٦ دوای بەستنی کۆنگرەیەک بۆ پارتەکە بڕیاردرا کە وەکو ڕێخۆشکردنێک بۆ دامەزراندنی پارتی دیموکراتی کورد پارتی رزگاری کورد ھەڵبوەشێننەوە.\nدرێژە پێدەری پارتی گەلی دیموکراتی کوردستانە، بەڵام حیزبی ڕزگاری کوردستان لە ١٥ی ئابی ١٩٩٣ ڕاگەیەندراوە، ئامانجیشی سەربەخۆیی ھەر چوار پارچەی کوردستانە و دروشمی حیزبی ڕزگاری بریتییە لە نیشتیمانێکی سەربەخۆ، گەلێکی بەختەوەر و ئایندەیەکی گەش. یەکێکە لەو حیزبە کوردستانیانەی کە لە دەستپێکی خەباتیدا دروشمی ڕێفراندۆمی ھەڵبژاردووە بۆ چارەسەرکردنی کێشەی کوردستان. ھەروەھا باوەڕی بە دیموکراتی و سەربەخۆیی ھەیە.\nحیزبی ڕزگاریی کوردستان، حیزبێکی نیشتمانیی دیموکراتیی پێشکەوتنخوازە، لە پێناو کوردستانێکی سەربەخۆ و گەلێکی بەختیاردا دامەزراوە، خەبات بۆ نیشتیمانێکی سەربەخۆ، کۆمەڵگەیەکی بەختەوەر و جیھانێکی باش دەکات. بۆ یەکلایی کردنەوەی کێشەی کوردستان دروشمی بەڕێوەبردنی ڕێفراندۆمی بەرزکردووەتەوە، پێی وایە کە دەبێ تەواوی کێشەکان لە ڕێگەی دایالۆگ و دانوستاندن چارەسەر بکرێن. باوەڕی بە خەباتی ڕێکخراوەیی و ڕاگەیاندن و دیبلۆماسی و کاری جەماوەری ھەیە و خەباتی چەکداری و میلیشیای حیزبی ڕەت دەکاتەوە.\nپەرتووکی کۆمەڵایەتی پۆلی ٩\nوەرگیراو لە «https://ckb.wikipedia.org/w/index.php?title=حیزبی_ڕزگاری&oldid=699332»\nئەم پەڕەیە دواجار لە ١٤:٣٧ی ٨ی تەممووزی ٢٠٢٠ نوێ کراوەتەوە.


دانا عەبدولکەریم: رێککەوتنمان بۆ پێکهێنانى حکومەت (50%)ى جێبەجێ نەکراوە – لڤین پرێس\nدانا عەبدولکەریم ئەو زانیارییانە رەت دەکاتەوە کە لەلایەن هەندێک میدیایەوە لەبارەى ناوەڕۆکى کۆبونەوەى تیمى گۆڕان و پارتى بڵاو کراونەتەوە و رایدەگەیەنێت؛ هەردولا سەرنج و تێڕوانینى خۆمان خستەڕو، ئەوەمان خستوەتەڕو کە (50%)ى رێککەوتنەکەمان بۆ پێکهێنانى کابینەى حکومەت جێبەجێ نەکراوە و ململانێى پارتى و یەکێتیش رەنگدانەوەى خراپى لەسەر کارەکانى وەزیر و وەزارەتى دارایى دروستکردوە و وایکردوە نەتوانێت وەک و دامەزراوەیەکى یەکگرتو بە ئەرکى خۆى هەستێت و لەکاتى پێویستدا داواکارى و پێویستیەکانى خەڵک و دامەزراوەکان پڕبکاتەوە.\nدانا عەبدولکەریم وەزیرى ئاوەدانکردنەوە کە بەشدارى کۆبونەوەکەى دوێنێى تیمى حکومیى بزوتنەوەى گۆڕان و پارتى دیموکراتى کوردستانى کردوە، لە لێدوانێکى رۆژنامەوانیدا کە لە میدیای فەڕمی حیزبەکەی بڵاوکراوەتەوە، ناوەڕۆکى کۆبونەوەکە ئاشکرا دەکات و دەڵێت: کۆبونەوەکە لەسەر دو بابەتى سەرەکى بو، یەکەم هەڵسەنگاندنى ئەو رێککەوتنەى لە نێوان پارتى دیموکراتى کوردستان و بزوتنەوەى گۆڕان ئەنجامدراوە بۆ پێکهێنانى حکومەت چونکە لەسەر ئەو بنەمایە کابینەى نۆیەمى حکومەت پێکهێنراوە، دوەم لەبارەى نیگەرانییەکانى وەزیرى دارایییەوە.\nلەبارەى ئەوەى گلەییان هەیە لە ئاستى جێبەجێکردنى رێککەوتنەکەیان لەگەڵ پارتى دیموکراتى کوردستان، دانا عەبدولکەریم وتى: بە دڵنیاییەوە، چونکە ئێمە رێککەوتنێکى نوسراومان هەیە بۆ پێکهێنانى کابینەى نۆیەمى حکومەتى هەرێم، داواکارین ئەو رێککەوتنەى کراوە جێبەجێ بکرێت کە تائێستا (50%)ى جێبەجێ نەکراوە، پارتی-ش سەرنجى هەیە و بەشێکى جێبەجێنەکردنى رێککەوتنەکەى بەو لایەنە بەستوەتەوە کە هەندێک کارەکتەرى سیاسى رەنگە پابەند نەبوبن یان هەنگاوەکانیان بە جۆرێک لە جۆرەکان دژى حکومەت بوە، لەو روەوە کۆبونەوەکە زۆر بەرپرسیارانە بو، هەردولا سەرنج و تێبنیەکانمان خستەڕو، هاوکات سەرنج و تێبینیەکانى ئەندامانى جڤاتیشمانى گۆڕانمان بۆ ئێمە، گەیاند بە سەرۆکى ئەنجومەنى وەزیران”.\nئاماژەى بەوەشکرد کە بزوتنەوەى گۆڕان مەبەستیەتى ئەو رێککەوتنەى کردومانە بۆ پێکهێنانى حکومەت ببێتە مایەى پاراستنى هەرێمى کوردستان و خزمەتى خەڵکى کوردستان و حکومەت حکومەتێکى کاراى خزمەتگوزار بێت، هەردولاشمان هاوڕابوین لەسەر ئەوە و کۆبونەوەکە بەو ئاڕاستەیە رۆشت کە ئەو بەشەى ماوە لە رێککەوتنى نێوانمان، جێبەجێ بکرێت.\nلەبارەى نیگەرانى تیمى پارتى دیموکراتى کوردستانەوە، وتى: پێکهاتەى بزوتنەوەى گۆڕان جیاوازە لە پارتى دیموکراتى کوردستان و شێوازى کارى حزبیان و تێگەیشتنیان بۆ حیزبایەتى جیاوازە، مەوداى رەخنەگرتن لە بزوتنەوەى گۆڕان فراوانترە و ناتوانین رێ بە رەخنەکان نەدەین، بەڵکو دەبێ رەخنەکان بگیرێن و کاریگەرى لەسەر ئێمە و حکومەت هەبێ بۆ ئەوەى کارى باشتر بکەین، بەڵام ئەوە بەو مانایە نایەت کە بزوتنەوەى گۆڕان بەرپرسیارێتیەکانى خۆى جێبەجێ نەکات، بەڵکو ئێمە کە لە حکومەتین بەو پەڕى تواناوە کارمان کردوە بۆ جێبەجێکردنى ئەو کارنامەیەى لە چوارچێوەى هێڵە گشتیەکانى کابینەکە لە پەرلەمان سوێندمان لەسەر خواردوە و وەک بەڵێن بە خەڵکمان داوە.\nلەبارەى تەوەرى دوەمى کۆبونەوکەشەوە، دانا عەبدولکەریم ئەوەى خستەڕو کە وەزیرى دارایى و ئابورى لەم دۆخە ململانێیەى پارتى و یەکێتى نیگەرانە کە رەنگدانەوەى خراپى لەسەر کارەکانى وەزارەتى دارایى دروستکردوە، دەشڵێت: دەبێت راشکاو بین لەوەى هەرێمى کوردستان لەروى داراییەوە دو ئیدارەییە و ئەم ململانێیەش کارێکى کردوە وەزارەتى دارایی نەتوانێت وەک و دامەزراوەیەکى یەکگرتوە بە ئەرکى خۆى هەستێت و بەوەش ئیحراجییەکى زۆر بۆ وەزیرى دارایى دروست دەبێت کە نەتوانێت لەکاتى پێویستدا هەندێک لە داواکارى و پێویستیەکانى خەڵک و دامەزراوەکان پڕبکاتەوە”.\nهەروەک پشتیوانى تیمى حکومەتى گۆڕانى بۆ داواکایى و نیگەرانییەکانى وەزیرى دارایى دوپاتکردەوە و دەڵێت: “وەک تیمى حکومەت پشتگیریمان کردوە بەوەى کارێک بکەین شوێنەوارى ئەو ململانێیەى هەیە کەم بکرێتەوە بۆ ئەوەى هەمو ناوچەکانى کوردستان خزمەتگوزارى و ئاسانکارییەکانى حکومەتى وەک یەک پێبگات”.\nهەروەک دوپاتى کردەوە؛ هەفتەى داهاتو رەنگە چەند کۆبونەوەیەکى دیکە لەنێوان تیمى هەردولا ئەنجام بدرێت و دوپاتى کردەوە ئەوە ناوەڕۆکى کۆبونەوەکە بوە و “سەرلەبەرى ئەوەى لە چەند میدیایەک بڵاو کراوەتەوە لەبارەى ناوەڕۆکى کۆبونەوەکەى دوێنێوە درۆیە، مەرج و مەرجکارى بەهیچ شێوەیەک باس نەکراوە، سەرۆکى حکومەت کەسێکى بەرپرسیارە و هەر خۆى شتى وا لەگەڵ تیمى گۆڕان باسناکات، نە گۆڕان ملکەچى ئەجێنداى پارتى دەبێت و نە پارتیش ملکەچى ئەجێنداى گۆڕان دەبێت، ئێمە وەک وەک گۆڕان دەمانەوێت ئەرزیەت و بەرنامەیەکى هاوبەش هەبێت بۆ خزمەتکردنى نیشتیمان و خەڵکى خۆمان، چونکە کە نیشتیمان تێکچو لە هەموان تێکدەچێت”.\nهاوڵاتیەک ١١ ساڵە لە هەولێر بێ دادگاییکردن دەستگیرکراوە\nقەڵادزێ.. تەرمی کچێک گەیەندرایە نەخۆشخانە


نامەیەکی سەرئاواڵە - جهانگیر بابایی\nخانه/ادبیات/دل نوشته/نامەیەکی سەرئاواڵە\nجەهانگیربابایی Send an email ۲۸ دی ۱۳۹۸\nدۆستی دانیشتووی ڕۆژئاوام!\nسڵاوێکی گەرم وگوڕت ئاراستە دەکەم کە ناسکتر لەهەستی بەیان،روونتر لە نازی کانی و بەتەوژم تر لە تیشکی خۆرە بێ.\nزۆر لە مێژ نیە لێک دابڕاوین ، هەرچەند دوور لە باوەشی گەرم و باڵای بەرزو هەستی پاکت، بۆمن دڵ هەژێنە.\nهەرکات وشەی کۆچ باڵ دەگرێ و بەرەوگوێم هێرش دێنێ قرچە لەهەناوم دێ و مووی ئەندامم قرژ دەبن، خۆ وشەی کۆچ لەگەڵ کورد، نامۆ نیە و دەستە خوشکێکی دێرینە.\nئەگەرچی ئەوین و دڵداری و دڵ پێکەوە گرێدان، نیازی بە لێک نێزیک بوونەوە نیە .وزەی خۆشەویستی، هێندە بەبڕشت و تەوژمە،کە هیچ کێو و دەریایەک و بەستەڵەکێک، ناتوانێ بەرگری لێ بکا.چوون ڕەگەز و هەوێنێکی تایبەتی هەیە .\nهەرکەسێک کەوتە سەرهێڵی ئەوین ودڵداری،هیچ سنوورێک، ناتوانێ سۆمای گەشی کز بکات و پڵیتەی ژیانی داکێشێ و تیشکی رووناکی هەرگیزبە کزە بای دابڕان، ناکووژێتەوە.\nئەوین، شمشێرێکی تیژ و بڕندەیە تەنانەت زەمان و زوڵم و تووڕەیی وزیندانیش، هەنجن دەکا و هەتا ئێستا هیچ چەکێکی بەرگری ، بۆ نەدۆزراوەتەوە.\nگەلێک دووانەی خۆشەویست هەن کە قەت یەکتریان نەدیوە یان لە باوەشی مێژوودا خەوتوون یان قەت لەم دونیایەدا بەچاو نابینرێن بەڵام ئەویندارەکە ی بە فرمێسکی پڕلەژان، دەبوورێتەوە و دەپشکوێ. بۆ وێنە هەستی خۆشەویستی خوای دلۆڤان لەوجۆرە عەشقانەیە!\nئێستا تۆی ئازیز، کە کەوتوویە وڵاتانی هەندەران، هەست دەکەم بەشێک لەدڵ و دەروونم لێ دابڕاوە و ەک ئەوەی کە بەچەپەچاخی هیجران و دووری، دڵم دوو بەش کرابێ .\nبەڵام گەیشتن بەپلەکانی سەرکەوتن و بڕینی کۆسپی ژیان، هێزوباوەڕێکی پتەوی دەوێ.\nهەوەڵ هەنگاوت کەدەنێیە وڵاتانی پیشەسازی و سەرکەوتوو، تارمایێک مێشک و بیرت دادەگرێ و هەستی خۆ بەکەم گرتن و بێ متمانەیی، پەلامارت دەدا و سەرت لەو هەموو تێکۆشانە و دەست ڕەنگینیەی مرۆڤی ڕۆژئاوایی، سووڕ دەمێنێ. بێ ئەوەی کە خۆت بتهەوێ سەری کوڕنۆش بۆ بیروفکری بەرز و پاکی ئەو وڵاته دادەنوێنی. بەلایەک دا ناحەقت ناگرم چوون لە گەڵ دواکەوتوویی وڵاتانی خۆمانی بەراورد دەکەی!\nئەوسەرسووڕمانە، بێهۆشت نەکا وکێیەتی و کەسایەتی تۆ تووشی شێرپەنجە ی فەرهەنگی و داب و نەریتت نەکا. خۆدۆڕاندن و لەبیرچوونەوەی کەسایەتی،یانی مەرگی گەنج! یانی سڕینەوەی نەتەوە و مێژووی چەن هەزار ساڵە و پڕ لەشانازی!یانی توانەوە و ژێر پێ که وتن و هەڵنەستانەوە\n! یانی ڕزینی مێشک و دەروون ودارووخانی کۆڵەکەی پیاوەتی و مرۆڤایەتی!\nتووشی هەڵە نەبی ،ئێمە خاوەنی داب و نەریت و ڕەسەنی جوانین و گەلێک دەوڵە مەندین .\nهەژاری و داماوی وڵاتانی ئێمە، تەنیا لەبەشی پیشەسازییە با پێک هەڵکێشانەکەت جوامێرانە بێ!\nبڕینی لووتکەی سەرکەوتن و باڵادەستی، ئارەزۆ وخواستی هەرگەنجێکی ژیرو وریایە. ئەگەر ئەوهەستە نەبێ کەس بەرەو داهاتوێکی گەش، هەنگاو نانێ. بەڵام گەنجی ژیر دەبێ بزانێ کەسایەتی و بوونی خۆی، بەهیچ زێڕ و زەمبەرێک نافرۆشێ لەبەرئەوەی کە، لە قیمەت نایە بەهۆش بە ئەو گەنجینەو سامانەت لێ نەفڕێنن و هەڕاجی نەکەی!\nمن باشتر لەخۆت، ئەتناسم دەزانم ڕۆڵەیەکی وریا و ژیرو هەستیاری.دەزانم چەندە دڵسۆزی گەل و نیشتمانی، بۆم روونە بۆ هەتیوی و بێکەسی و هەژاری گەلەکەت، مێشکت پڕ لە ئازارە. وەبیرم دێ کە چەن ها شەو، فرمێسکی گەشت بۆ ژانی گەل، لاجانگی خووساندووی و دەردو مەینەتت کێشاوە.\nبەڵام سەرەڕای ئەو هەموو خاڵە باشانەی کەهەتن بەپێویستی دەزانم وەک هەواڵێکی خۆشەویست و بەئەمەگ، زەنگی وەبیرهێنانەوەت وەدنگ بێنم نەوەکوو خوای نەکردە سەرسام بیت و جوانی و زریقەو بریقەی شارستانیەت، لە هەوڵ و تێکۆشان و خۆێندن، دوورت بخاتەوە وبەشتی پڕو پووچ، بتخافڵێنێ.\nجێگاکەت ،وڵاتێکی بێ دەنگ و هەراو دوور لە شەڕ و کوشت و کوشتارە.مێشک لەدۆخی ئاوا ئارامدا دەپشکوێ و بەرهەمی جوان پێک دێنێ.ئەوان توانیویانە بە قیمەتی گیانی ئێمە ،ئەو هەل و فرسەته بۆ هاووڵاتیانی خۆیان دابین بکەن.\nکاتێکی زۆر و بەنرخت هەیە،لاپەڕەزێڕینەکانی مێژوو وەرد بدەوە.بزانە کەئەو وڵاتەی کەتۆی سەرسام کردوە چ تاڵان وبڕۆیەکی بۆگەیشتن بەو دەوڵەمەندیه هەبوە! چەن ها وڵاتی هەژارو نەداری وەک ئێمەی قڕ کردوون هەتا بۆ خۆی هاتۆتە سەر!.\nبۆ سەرهەڵدانی خۆیان، ملێونەها هەژارو بێکەس و ڕەش و رووتیان،لە خوێن دا گەوزاندوون. چەن ها دایک و مناڵیان لێک دابڕیون و سەدان سێدارەیان بۆ لاوان وگەنجانی ئەووڵاته هەژارانە، هەڵاوەسیون .گەنجانێک کە تەنیا بۆ ڕزگاری و سەربەخۆیی نیشتمانەکەیان وە جواب هاتبوون وچەکی شەڕەفیان کردبۆ شان. هەر ئەوان لێمان بوونە ئاغا و کوێخا ،بەنێوو مۆرکی دزو جەردە و ئاژاوەچی ، پەتکیان لەمل کردن.\nبە زانیاری و بەڵگەی باوەڕ پێکراو سەلمێنراوە کەکۆشک و بناغەی ڕۆژاوای ئەوڕۆ، لەسەر کانی زێڕو نەوت و بەرهەمەکانی وڵاتانی ئەفریقا و ئاسیا دامەزراوه .بەناو ئاوەدان کردنە\nوە( ئیستعمار) سوپایان خستۆتەناو ئەو وڵاتاته دەوڵەمەندانە و بەڵام لەڕاستی دا دزی و تاڵانیان کردوون.\nهێزی لەبڕان نەهاتووی گەلەکەت،هێندە قووڵ و بێ بنە و ڕابردوێکی پڕلەشانازی لە پشته کەهەموو زانایەکی مێژوو ناسی خۆیی و بێگانە، دانی پێ دێنێ.\nڕەچەڵەک و ڕەسەنی ئێمەی کوردی ئەوڕۆیی بەپێی بەڵگەی زانایانی ئورووپایی، دەگەڕێتەوە سەرلۆلۆکان وگوتیەکان و مادەکان، کەئەوانیش بناغە و کۆڵەکەی کۆنن،تیشکی جوامێری و پیاوەتیان وێردی سەرزمانە.چەن ها پسپۆرو ئەدیب و شاعیرو عارفمان هەن کەلەبەر بێکەسی و بێ وڵاتی، نێویان ونەو لەژێر گڵکۆی مێژوودا خەوتوون.\nکورد ،دوو کۆڵەکەو پشتیوانی وەک نەتەوە و ئایین لە ژیاندا هەن کە بەمتمانەوە هێزێکی پۆڵایینن و لەبەرامبەر هەموو هێرشێک، دەیانپارێزێ.\nجاتوخوامن بەرەباب و پشتی ئەو گەلە ڕەسەنانە بم و مێژوێک ئاواپڕشنگداریان بۆ خۆڵقاندبم ڵەهەڕەشەو گوڕەشە وفڕو فیشاڵی فەرهەنگ و دابی ڕۆژاوا دەترسم؟ خۆدۆڕاندن لەو جێگەیە دا، هێمای ترسەنۆکی و بێ غیرەتییە!\nلەلایەکی دیکەشەوە خوایەکی وشیارو بەهەست و دلۆڤان، کەلەهەموو کات و ساتێک دا، بینای حاڵمانە ، دایمە بێ نووستن و خەونووچکە، چاوەدێری کارو کردەوەو هزرو بیرمانە.کەسایەتێکی ئاوا بەڕیز،شک بەرم چۆن خۆم وژیانم دەدۆڕێنم؟\nبەلێکدانەوەیەکی سادە، دەردەکەوێ کە ئاڵای شۆرشی موحەممەد( د) بۆ ئازادی و ڕەهایی چینی چەوساوە و کۆیلە بوە و درووشمی بەرابەری ڕەگەزی ڕەش و سپی داگیرساندوە وپشتی ساماندارو زاڵم و زۆرداری چەماندۆتەوە.\nباوو باپیرانی جوامێرو زانای ئێمە،هەر زوو ،لە پێش زۆربەی گەلاندا ڕاپەریون و زانیویانە کە ئایینی ئیسلام چەندە دەوڵەمەندو بەپێزە. بۆیە نوێنەری تایبەتی ولێزانیان ناردۆته خزمەت موحەممەد(د)و بەباوەشی گەرم و ئاواڵە بەپیریەوە چوون.\nمرۆڤی ژیرو تێگەیشتوو ، چاکە و خەراپە جوان لێک هەڵداوێرێ و یاسای ڕێک و پێک و دەوڵەمەند و بەپێز، بۆ خۆی و دۆستانی هەڵدەبژێرێ. هەتا بتوانی شارستانیەت و نەجابەت ومانەوەی خۆی، سەقام گیر کا.\nهەرئەولێک دابڕانە و دواکەوتووییە و بێ کەسیەی کە ئێستا یەخەو بەرۆکی من و تۆ و گەلەکەمان،بەرنادا بەرهەم و خەڵاتی ڕۆژاوایە کەزۆر بەناپیاوانە و خوێڕی گەرانە، ئەتکیان بە گەلی ئێمە کردو لاق و لەتەریان بڕینەوە.\nبەداخێکی زۆرگرانەوە، زۆرێک لە گەنج و لاوی کورد، لەو تاوانە مێژووییە بێ ئاگان و نازانن بەزم و هەراو کیمیاباران و ئەنفال و کۆچی ئێستای لاوانی نیشتمان، هەرتاوان و هەڵەی وڵاتانی پێشکەوتوویە!\nتۆ چاو لەو حکوومەتانە ی ڕۆژهەڵات مەکە کەبەناو دین گەلانێکی هەژارو بێکەسی وەک ئێمە دەچەوسێننەوە ،ئەوانە بۆ مانەوەی خۆیان و ڕەزامەنی ئاغاکانیان، مۆرکی دین و ئایین لەو بیرقرپۆکەیەیان دەدەن ئەگەر ئاوانەکەن چیدی ناتوانن دەسەڵات ڕاگرن .\nلەبیرت بێ، هیچ مرۆڤێک جێگروو نوێنەری تایبەتی خوا نیە. ئەویش وەک من و تۆ، ئینسانە جابا لە هەر ڕەسەن و ڕەچەڵەکێک بێ.خوای لێزان کەسی لەکەس بانتروباڵا دەست تر ساز نەکردوە ئەوە کردەوەی جوان و پەسەندە کەڕێزو حورمەتی مرۆڤەکان هەڵدەسەنگێنێ.\nهیوادارم ،باڵاخانە تیژو بەرزەکان و شەقامە پان و بەرینەکان و کارخانەی پیشەسازیەکانی ئەورووپاو ڕۆژاوا،سڕت نەکا و خۆت لەبیر نەباتەوە کە کێی و لەکوێڕا چووی و بۆ چی چووی؟\nبەشی پیشە سازی و ئامێری درووستکراو لەگەڵ دەوڵەمندی فەرهنگ و مێژوو و مەعنەویات و پیاوەتی، لێک جیا بکەوە و هەرشتەی لەجێگای خۆی دانێ.\nهەردەم لەبیری ڕۆڵەکانی سنوور نشین و هەژارو بەرگ شڕ ودەست قەڵشاوی ئێرە دابە هەتا بتوانی لە داهاتوێکی نێزیک دا،ئاستی زانیاری و هزرت گەشە پێ بدەی و لەخزمەت گەل و نیشتمانتدا وەگەڕی بخەی و بەتێگرا هەژاو چەوساوەکانمان لەو نەگبەتییە ڕزگار بکەین.\nئەوجار بۆت ئاشکرا دەبێ کە مەبەستی من چ بوە و بۆ ئاوا دڵم پڕە لەدەرد وژان و پێنووسم گڕەزۆک و چاو بەگریانە!\nبەخوای مەزن و دلۆڤانت دەسپێرم،قەت لەبیرم ناچی! وێنەی جوانت لەناو دڵم دا هەڵداوەسم!بۆنی ئەوینت لە شنەی شەماڵ وگفەی زریان وەردەگرم و وەڕەزی تۆی پێ دەشکێنم !\nچاوەڕوانی پێوقەدەمی پڕ خێرتم هەربژی فێنکایی دڵم!\nهەواڵێکی خۆشەویستت لەڕۆژاوا\nجەهانگیر بابایی ـ سەردەشت ـ بەفرانباری ۹٨\nجهانگیر بابایی نامه نامه سرگشاده\nدرد دلی با چهل ساله ها\nشخصیت عرفانی محمد(صلی الله علیه و سلم)


هۆكاره سه‌ره‌كیه‌كانی توشبوون به ڤایرۆس و هاككردن – پێگه‌ی هه‌ڵه‌بجه ئێچدی\nهۆكاره سه‌ره‌كیه‌كانی توشبوون به ڤایرۆس و هاككردن\nزۆرێك كه‌س هه‌یه كه له‌پڕ تووشی هاك كردن ئه‌بێت یان ئه‌وه‌تا زۆربه‌ی بابه‌ت و فایله‌كانی ناو كۆمپیوته‌ره‌كه‌ی ڤایرۆساوی ئه‌بن به ڕێگای ڤایرۆسێكی مه‌ترسیدار ئه‌ویش یان هاك كراوه یان بۆی نێردراوه له ڕێگای هاككه‌ره‌كانه‌وه ؟\nئه‌و كه‌سانه‌ی زۆر شاره‌زاییان له كۆمپیوته‌ر نی یه , یان ئینته‌رنێت به كه‌می شاره‌زان , هیوادارین ئه‌و بابه‌ته به هه‌ند وه‌ربگرن , تۆی به‌كارهێنه‌ری ئینته‌رنێت له‌كاتێكدا كه له‌سه‌ر تۆڕی ئینته‌رنێت كار ئه‌كه‌یت به ڕێگای ئیمه‌یڵ نامه‌یه‌كت بۆ ئیمه‌یڵی یاهوو یان هه‌ر ئه‌كاونتێكی دیكه‌ی ئیمه‌یڵ بۆ دێت , ئه‌و كاته تۆ نازانیت ئه‌و كه‌سه كێ یه كه بۆی ناردوویت له‌و نامه‌یه‌ی بۆت هاتووه له‌وانه‌یه وێنه‌یه‌ك بێت یان هاوپێچێك له‌ناو ئه‌و به‌ریده‌یه‌دا بۆ هاتووه به‌ڵام تۆ نازانیت چی تێدایه یان كه‌سه‌كه‌ش ناناسیت كه بۆی ناردویت , وا باشتره یه‌كه‌مین شت تۆ هه‌تبێت له‌ناو ئه‌و كۆمپیوته‌ره‌كه‌ی كه تۆ ئینته‌رنێتت له‌سه‌ر په‌یوه‌ست كردووه ده‌بێت ئه‌نتی ڤایرۆست هه‌بێت زۆر گرنگه له‌ناو كۆمپیوته‌ره‌كه‌تدا چونكه ئه‌و فایله‌ی كه بۆت هاتوه ڕاسته‌وخۆ ئینته‌رنێته‌كه ئه‌توانێت ئه‌و فایله هاكه یان ڤایرۆسه‌ت بۆ سكان بكات له‌وه‌ی ڤایرۆسی تێداه‌یه یان فایلێكی تێكده‌ر به مانای هاك بۆت كه‌شف ئه‌كات , پاشان هه‌وڵ بده ئه‌وكه‌سه‌ی نایناسیت ئیمه‌یڵێكی بۆ تۆ ناردووه ئیمه‌یڵه‌كه نه‌كه‌یته‌وه چونكه له‌وانه‌یه هاككه‌ره‌كان بن یان نامه بێزاركه‌ره‌كان بن ئه‌وكاته یه‌ك مه‌به‌ستیان هه‌یه ئه‌وان كه زیادكردنی ڕه‌واجی كاره‌كانیانه له ڕێگه‌ی ئه‌وه‌ی تۆ وه‌ڵامیان ئه‌یه‌ته‌وه و یان بۆ هاوڕێكانت ئه‌ینێریته‌وه به هاوپێچ , ئه‌گه‌ر زانیت ئه‌و كه‌سه واز ناهێنێت ئه‌وا باشترین ڕێگای بۆ ڕێگه‌گرتن له‌و ئیمه‌یڵانه دانانی ڕێگای سپامكردنی ئیمه‌یله‌كان له‌ناو سایتی یاهوودا ئه‌وكاته ئه‌و كه‌سه ناتوانێت په‌وه‌ندی به تۆوه بكات به ئیمه‌یڵ , ئه‌گه‌ر هاتوو له ڕێگای فه‌یسبوكیشه‌وه نامه‌یه‌كت بۆ هات ووتی كه ئه‌و لینكه شینه بكه‌وه یان لایكی ئه‌و بابه‌ته بكه ئه‌وا یه‌كه‌م شت ئه‌بێت ئه‌و كه‌سه بناسیت ئه‌گه‌ر هاوڕێته ئه‌گه‌ر نایناسیت ئه‌وا به گوێ ی مه‌كه له‌وانه‌یه لینكی هاك بێت , ئه‌گه‌ریش ناسراوبوو ئه‌بێت به تێكست چات ئاڕاسته‌ی بكه‌یت بزانیت چه‌و ڕیساله‌یه چی یه بۆتۆی ناردووه به هه‌مان شێوه ئه‌نتی ڤایرۆسه‌كه‌شت سكانی ئه‌و فایله ڤایرۆساوی و تێكده‌رانه ئه‌كات كه له فه‌یسبوكه‌وه بۆت دێت.\nزۆر جار كه‌سێك تووشی دزرانی ووشه‌ی نهێنی فه‌یسبوكه‌كه‌ی یان ئیمه‌یڵه‌كه‌ی ئه‌بێت , چاره‌سه‌ر ئه‌بێت ئه‌و كه‌سه نه‌ڵێت من خۆ سی ئای ئه‌ی نیم تا ووشه‌ی نهێنیم بدزرێت ئه‌بێت به شێوازێك ووشه‌ی نهێنیه‌كه‌ی بنووسێت كه ئاسان نه‌بێت بۆ دۆزینه‌وه‌ی له لایه‌ن هاككه‌ره‌وه , زۆرجار كه‌سێك فه‌یسبووك و ئیمه‌یڵ دروست ئه‌كات به‌ڵام له‌سه‌ر كاغه‌زێك یان له‌سه‌ر مێزی كۆمپیوته‌ره‌كه‌ی ئیشی تێدا ئه‌كات ئه‌و ووشه نهێنی یه ئه‌نووسێت له‌وانه‌یه كه‌سێك وه‌رێته سه‌ر ئه‌و مێزه یان ووشه‌ی نهێنیه‌كه‌ی وون ببێت به‌و كاغه‌زه‌ی نووسیویه‌تی یان هه‌ندێ جار له‌سه‌ر مێزی كۆمپوته‌ره‌كه‌ی نووسیویه‌تی جار وا هه‌یه كه‌سێك هاككراوه كۆمپیوته‌ره‌كه‌ی به كامێرا هه‌موو شوێنه‌كه‌ی ئه‌بینیت ئه‌و كاته ئه‌گه‌ر له‌سه‌ر كاغه‌زه‌كه‌ی به‌رده‌می نووسیبێتی ئه‌وه ئاسان هاككه‌ره‌كه ته‌واوی به‌ڵگه نامه‌و فایل و وێنه‌و بابه‌ته‌كانی ناو ئیمه‌یڵ و فه‌یسبووكه‌كه‌ی ئه‌دزێت چونكه ووشه‌ی نهێنیه‌كه‌ی ده‌ست كه‌وتوه , وا باشتره دانانی ووشه‌ی نهێنی له موالید و ناوی خۆت و باوكت به‌كار نه‌هێنیت یان له‌ناو مۆبایله‌كه‌ت نه‌ینوسیت چونكه له‌وانه‌یه ڕۆژێك مۆبایله‌كه‌ت بكه‌وێته ده‌ست كه‌سێك و ووشه نهێنیه‌كه‌ت بزانێت , بۆ ئه‌وه‌ی له هاككردن پارێزراوبیت به‌رده‌وام با ئه‌نتی ڤایرۆس له‌سه‌ر كۆمپیوته‌ره‌كه‌ت ببێت هه‌میشه ڕۆژانه نوێ ببیته‌وه له ڕێگای ئینته‌رنێته‌وه بۆ ئه‌وه‌ی هه‌ر ڤایرۆسێكی نوێ هات بۆت ڕاسته‌وخۆ ئه‌بده‌یت بێت ئه‌و دژه ڤایرۆسه‌ت . له كۆتایدا ئه‌گه‌ر ئه‌وێت بابه‌ت و وێنه‌كانت له هاكه‌ر بپارێزیت ئه‌وا ڕاسته‌وخۆ بیكه‌ره سه‌ر میمۆری یان هاردێكی تایبه‌ت دابنێ بۆ خۆت , تا هاك كرایت دوربیت له له‌ناوچوونی بابه‌ته‌كانت , هه‌وڵ بده ئه‌و بابه‌ته‌ی ئه‌ته‌وێت به ئیمه‌یڵ بۆ كه‌سێك بینێریت ئه‌گه‌ر زه‌روره بۆ ئه‌وه‌ی بگاته ده‌ستی به‌بێ دزران له‌لایه‌ن هاككه‌ره‌كانه‌وه ووشه‌ی نهێنی له‌سه‌ر دابنێ , هه‌وڵ بده ئه‌گه‌ر ئیشێكی دائیره‌یه‌كت هه‌بوو به ئیمه‌یڵی خۆت ئه‌و بابه‌ته مه‌نێره‌و ئیمه‌یڵی خۆت به‌كار مه‌هێنه یان ئیمه‌یڵی دائیره‌كه‌ت بۆ خۆت به‌كار مه‌هێنه با تووشی گێشه‌و گرفت نه‌بیت له كۆتایدا هیوادارم سوود مه‌ندی ئه‌و بابه‌ته بن\nنووسەر به‌ڕێوه‌به‌رپۆستکراوە لە ئاب 19, 2013 هاوپۆلەکان گۆڤارو ماڵپه‌ڕه‌كانمێتاهه وال و زانيارى\nپێشوو بابەتی پێشوو: TeamViewer for Windows\nدواتر بابەتی داهاتوو: ئاڵووده‌بوون به كـــۆمپیوته‌رو ئینته‌رنێت چاره‌سه‌ركردنی


بڕوانامەی ١٠ وەزیر گونجاو نییە لەگەڵ ئەو وەزارەتەی بەڕێوەی دەبەن – کوردی – RojNews.News\n24/02/2020 - 12:00:42 pm\nسێشەممە, 16 يول 2019 – 08:24 ڕۆژنیوز – دانا عومەر\nڕۆژی ١٠ی ئەم مانگە، کابینەی نۆیەمی حکومەتی هەرێمی کوردستان سوێندی یاساییان خوارد و بە فەرمی کابینەی نوێ پێکهات.\nبەپێی ئەو سیڤیانەی بڵاوکراونەتەوە بڕوانامە و پسپۆڕیی وەزیرەکان و سەرۆک و جێگری سەرۆکی کابینەی نۆیەمی حکومەتی هەرێمی کوردستان بەم شێوەیەیە.\nمەسرور بارزانی، تەمەنی ٥٠ ساڵە، بڕوانامەی ماجستێری لە بواری “ئاشتی و چارەسەری ناكۆكییەكان” لە زانكۆی ئەمریكی لە واشنتۆن دی سی بەدەستهێناوە، بەپێی ئەوەی لە سیڤییەکەیدا نووسیویەتی شارەزایی تەواوی لە نوسین و خوێندنەوە و قسەكردندا هەیە بە زمانەكانی (كوردی، فارسی، ئینگلیزی) و لە زمانی عەرەبیش تێدەگات.\nمەسرور بارزانی، لەساڵی ١٩٩٨وە سەرۆکی دەزگای پاراستنی سەر بە پارتی دیموکراتی کوردستان بووە هەتا ساڵی ٢٠١٢، لەساڵی ٢٠١٢ وە بووەتە سەرۆکی ئەنجومەنی ئاسایشی هەرێمی کوردستان.\nقوباد تاڵەبانی، جێگری سەرۆكی حکومەت تەمەنی (٤٢ ساڵ)ە، ئەمە جاری دووەمە پۆستی جێگری سەرۆكی حكومەت وەردەگرێت، بڕوانامەی بەكالۆریۆسی لە “ئەندازیاریی میكانیكی”دا هەیە، بڕوانامەکەی هیچ پەیوەندی بە پۆستەکەیەوە نییە، هەرچەند قوباد تاڵەبانی جێگری سەرۆکی حکومەتە، بەڵام لە سنوری دەسەڵاتی یەکێتی وەک سەرۆکی حکومەت ئەژماردەکرێت، بەڵام لەناوخۆی حزبەکەیدا ڕەخنەی لێدەگیرێت، کە کەسایەتییەکی لاوازی لە بەرامبەر نێچیرڤان بارزانی، سەرۆکی کابینەی هەشتەمی حکومەتی هەرێمی کوردستاندا هەبوو.\nهەرچەند لەساڵی ٢٠٠١وە کەریم سنجاری تاکە کاندیدی پارتی بوو بۆ وەزیریی ناوخۆ، هەتا ساڵی ٢٠١٩ لەو پۆستەدا مایەوە، بەڵام لە کابینەی نۆیەمدا خۆری ئاوابوو، ڕێبەر ئەحمەد، بووە وەزیری ناوخۆ.\nڕێبەر ئەحمەد، کەسێکی متمانەپێکراوی مەسرور بارزانییە، تەمەنی ٥٠ ساڵە، لە شارۆچكەی پیرمام لە نزیك بارەگای مەسعود بارزانی سەرۆكی پارتی نیشتەجێیە.\nبڕوانامەی ماستەری لە بواری “ئاسایشی نیشتمانی” لە زانكۆی بەغداد بەدەستهێناوە، واتە بڕوانامەكەی لەگەڵ ئەو پۆستەدا گونجاوە، پلەی لیوای هەیە لەناو دەزگای پاراستندا‌و لە ساڵی ٢٠١٢ وە تا پێش بوونی بە وەزیریی ناوخۆ سەرۆكی فەرمانگەیەك بووە لەناو ئەنجومەنی ئاساشی هەرێمی كوردستان بەناوی فەرمانگەی “هەماهەنگی هاوبەش”، لەناو پارتی پلە حزبییەكەی (ئەندام مەكتەب)ە، هەروەها بڕوانامە بەكالۆریۆسی لە بواری “ئەندازیاری شارستانی” هەیە، زمانەكانی (عەرەبی و ئینگلیزی و فارسی) دەزانێت.\nپشتیوان سادق، وەزیریی ئەوقاف، لەسەر پشکی پارتی، یەكێكە لە كارەكتەرە نزیكەكانی مەسرور بارزانی و پێشتر بەرپرسی لقی پارتی بووە لە هەولێر، بڕوانامەی دكتۆرای لە بواری یاسادا هەیە، کەهیچ پەیوەنییەکی بە وەزارەتەکەیەوە نییە، زمانی (عەرەبی و ئینگلیزی) دەزانێت.\nئانۆ جەوهەر، وەزیری گواستنەوە و گەیاندن، لە پشکی پارتی تەمەنی ٣٥ ساڵە، خوێدکاری دکتۆرایە لە بواری سیاسەت و پەیوەندییە نێودەوڵەتییەکان، کە بوارێکی جیاوازە لەو وەزارەتەی بەرێوەی دەبات، پێشتر ئەندام ناوچەی پارتیی بووە، هەرچەن لەسەر پشکی مەسیحییەکان ئەو پۆستەی وەرگرتووە، بەڵام بە وەزیرێکی پارتی ئەژماردەکرێت.\nئالان حەمەسەعید، وەزیریی پەروەردە لە پشکی پارتی، تەمەنی ٣٨ ساڵە و خوێندکاری دكتۆرایە لە زانستە سیاسییەكان، کە هیچ پەیوەندییەكی بە بواری پەروەردەوە نییە، پێش ئەوەی ببێت بەوەزیر بەرپرسی لقی ٢١ ی پارتیی بووە.\nسامان حسێن بەرزنجی، وەزیری تەندروستی لەپشکی پارتی، تەمەنی (٤١ ساڵ)ە، دكتۆرای لە تەندروستی كۆمەڵدا هەیە و بەڕێوەبەری گشتی تەندروستی هەولێرە، لە چەند نەخۆشخانەیەكیش پزیشكی نیشتەجێی خولاوە، بڕوانامەکەی گونجاوە لەگەڵ ئەو وەزارەتەی بەڕێوەی دەبات.\nساسان عوسمان عەونی، وەزیری شارەوانی لە پشکی پارتی، ماستەری لە كارگێڕی كار و ئیكۆنۆمی لە زانكۆی ئەمیانسی فەرەنسی بەدەستهێناوە، بروانامەکەی تا ڕادەیەک گونجاوە لەگەڵ پۆستەکەیدا، تەمەنی (٤٩ساڵ)ە‌و لەماوەی ساڵانی (٢٠٠٥ بۆ ٢٠٠٩) بەڕێوەبەر بووە لە ئاژانسی پاراستن، واتە كەسێكی نزیكە لە مەسرور بارزانی سەرۆكی حكومەت.\nفەرسەت ئەحمەد، وەزیری دادە، لەپشکی پارتی، تەمەنی (٧٣ساڵ)ە‌و خەڵكی دهۆكە، لەساڵی ١٩٧٠وە چووەتە ناو كاری حكومییەوە، بڕوانامەی بەكالۆریۆسی لە یاسادا هەیە، هەرچەند بڕوانامەکەی لە بواری کارەکەی نزیکە، بەڵام بڕوانامەیەکی گونجاونییە بۆ بوون بە وەزیر.\nواتا بەپێی بڕوانامەکان، لەکۆی حەوت وەزیر لە پشکی پارتی سێ وەزیرییان بڕوانامەکانیان گونجاو نییە لەگەڵ پۆستەکانیاندا.\nشۆڕش ئیسماعیل، وەزیری پێشمەرگە، لە پشکی یەکێتی، بڕوانامەی بەكالۆریۆسی لە (یاسا‌و رامیاری)دا هەیە، کە بڕوانامەکەی تا ڕادەیەک دوورە لە وەزارەتەکەیەوە، زمانەكانی (عەرەبی و ئینگلیزی و فارسی) دەزانێت.\nلەساڵی ٢٠٠٨ وە سەرۆكی دەزگای هەڵبژاردنی یەكێتی نیشتمانییە، لەساڵی ١٩٩٣ وە چەندین پۆستی گرنگی حزبی لەناو یەكێتی وەرگرتووە، بەڵام یەكجار پۆستی حكومی بەڕێوەبردووە، كە ئەویش پۆستی (سەرۆكی دەزگای شەهیدانی گەلی كوردستان)ە لە حكومەتەكەی یەكێتی لەسلێمانی لەماوەی نێوان ساڵانی (٢٠٠٠ بۆ ٢٠٠٥).\nمحەمەد سەعید، ناسراو بە “حەمەی حەمە سەعید”، وەزیریی ڕۆشنبیرییە لە پشکی یەکێتی، پێشمەرگەی دێرین و ئەندامی سەركردایەتی یەكێتییە، بڕوانامەی ناوەندی هەیە، تەمەنی (٥٧ ساڵ)ە، زۆر پۆستی حزبی بەڕێوەبردووە، بەڵام ئەمە یەكەمین ئەزمونی كاركردنیەتی لەناو حكومەتدا، بڕوانامەکەی شیاو نییە بۆ پۆستەکەی، بەڵام تاکە بەهانەی یەکێتی بۆ کاندید کردنی ئەوەیە، کە چەند کتێبێکی وەرگێڕاوە لە زمانی فارسییەوە.\nوەزیری کشتوکاڵ و سەرچاوە ئاوییەکان\nبێگەرد تاڵەبانی، وەزیری كشتوكاڵ و سەرچاوەكانی ئاوییەکان لەسەر پشکی یەکێتی، یەك خول ئەندامی پەرلەمانی هەرێمی كوردستان بووە، تەمەنی (٤١ ساڵ)ە‌و بڕوانامەی لە بواری بایۆلۆژیدا هەیە، بەپێی سیڤییەكەی هەردوو زمانی عەرەبی و فارسی دەزانێت، کە تا ڕادەیەک دوورە لە بواری ئەو وەزارەتەی بەڕێوەی دەبات.\nئارام محەمەد، وەزیریی خوێندنی باڵا و توێژینەوەی زانستی، لەپشکی یەکێتی، تەمەنی (٤٦ ساڵ)ە، بڕوانامەی دكتۆرای لە ئەدەبیاتدا هەیە، بروانامەکەی گونجاوە لەگەڵ پۆستەکەیدا، برای (عەدنانی حەمەی مینا) ئەندامی سەركردایەتی یەكێتی نیشتمانی كوردستانە.\nپێشتر یەكجار كاری حكومی تاقیكردوەتەوە و ماوەیەك جێگری بەڕێوەبەری گشتی بووە لە وەزارەتی مافی مرۆڤ، لەناو یەكێتی پۆستی جێگری بەرپرسی مەكتەبی شەهیدانی بەدەستەوە بووە، زمانەكانی (عەرەبی و فارسی و ئینگلیزی) دەزانێت.\nدارا ڕەشید، وەزیریی پیلاندانان، لە پشکی یەکێتی تەمەنی ٤٣ ساڵە و بڕوانامەی بەكالۆریۆسی لە هەناو و نەشتەرگەری گشتیدا هەیە، کە هیچ پەیوەندی بەو پۆستەوە نییە کەوەری گرتووە، لەناو یەکێتیدا بە کەسێکی نزیک لە كۆسرەت رەسوڵ، جێگری یەكەمی سكرتێری گشتی یەكێتیی ئەژماردەکرێت.\nواتا لەکۆی پێنج وەزیریی پشکی یەکێتی، تەنها یەک وەزیریان بڕوانامەکی گونجاوە لەگەڵ پۆستەکەیدا.\nئاوات شێخ جەناب، وەزیری دارایی، لە پشکی بزوتنەوەی گۆڕان، تەمەنی (٦١ ساڵ)ە، چەندجارێك ئەزمونی كاركردنی لە حكومەتدا تاقیكردوەتەوە، یەكەمین پۆستی حكومی كە وەریگرتووە، پۆستی قایمقامی سلێمانی بووە لە ساڵی ١٩٩٣دا، ماوەیەكیش بریكاری وەزیری گواستنەوە بووە و لێپرسراوی لیژنەی باڵای سوتەمەنی سلێمانی بووە.\nئاوات شێخ جەناب بڕوانامەی بەكالۆریۆسی لە یاسادا هەیە، کە هیچ پەیوەندی بە وەزارەتەکەیەوە نییە، هاوشێوەی ڕێباز حەملان، وەزیریی پێشووی دارایی، لەناو بزوتنەوەی گۆڕاندا بەرپرسی ژوری دارایی بووە.\nكەمال موسلیم، وەزیریی پیشەسازییە لە پشکی بزوتنەوەی گۆڕان لە كابینەی هەشتەمدا تەنیا (ساڵێك و سێ) مانگ لە پۆستی وەزیریی ئەوقاف مایەوە، بەهۆی ناكۆكییەكان لەسەر یاسای سەرۆكایەتی هەرێم، نێچیرڤان بارزانی لەگەڵ وەزیرەكانی دیکەی بزوتنەوەی گۆڕان لە حكومەت دەریكرد و جارێكی دیکە نەگەڕایەوە بۆ وەزارەتەكەی.\nبڕوانامەی بەکالۆریۆسی لە جیۆلۆجیدا هەیە، کە تاڕادەیەك لە پۆستەكەیەوە نزیكە.\nوەزارەتی كاروباری كۆمەڵایەتی\nكوێستان محەمەد، وەزیریی كاروباری كۆمەڵایەتی، لە پشکی بزوتنەوەی گۆڕان، بڕوانامەی بەكالۆریۆسی لە ماتماتیكدا هەیە، کە زۆر دوورە لە وەزارەتەکەیەوە، دوو خول ئەندامی پەرلەمانی هەرێمی كوردستان بووە و تەمەنی (٥٤ ساڵ)ە.\nدانا عەبدولكەریم، وەزیریی ئاوەدانکردنەوە لەپشکی بزوتنەوەی گۆڕان، بڕوانامەی بەكالۆریۆسی لە بواری ئەندازیاری شارستانیدا هەیە، كە لەگەڵ پۆستی وەزارەتی ئاوەدانكردنەوەدا گونجاوە.\nتەمەنی (٤٦ ساڵ)ە، زمانەكانی عەرەبی و ئینگلیزی دەزانێت، ماوەیەك لێپرسراوی پرۆژەكانی پارێزگای سلێمانی بووە‌و بەشداربووە لە دروستكردنی چەند پرۆژەیەكدا لە سنوری سلێمانی،بەرپرسی (فایلی حكومەت) بووە لە ژووری پەرلەمان و حكومەت لەناو بزوتنەوەی گۆڕاندا.\nواتا لەکۆی چوار وەزیریی بزوتنەوەی گۆڕان دوو وەزیریان بڕوانامەکانیان گونجاوە لەگەڵ پۆستەکانیاندا\nعەبدوڵای حاجی مەحمود، وەزیری شەهیدان و ئەنفالكراوان، لە پشکی حزبی سۆسیالست، بڕوانامەی ناوەندی هەیە، کە نزمترین بڕوانامەیە لە کابینەی نۆیەمی حکومەتی هەرێمی کوردستاندا.\nتەمەنی ٤٩ ساڵە و لە دوو خولی پەرلەمانیدا، ئەندامی پەرلەمانی هەرێمی کوردستان بووە.\nهەرچەند زۆرینەی حزبەکان، لەکاتی بانگەشەی هەڵبژاردندا، دەیانوت، کە هەوڵ بۆ پێکهێنانی حکومەتێکی تەکنۆکرات دەدەن، بەڵام وەک دەردەکەویت ئەوەی پێکهاتووە حکومەتێکە لەسەر بنەمای توکنۆکراتی نییە و زیاتر بەپێی پێوەرە حزبییەکان بڕیار لە دانانی وەزیرەکاندا کراوە.


دامەزراندن لە قەیراندا: گفتوگۆى نێوان شارەزایانى بوارى بژێوى لە عێراقدا | بەرنامەی نەتەوە یەکگرتووەکان بۆ پەرەپێدان لە عێراق\nدامەزراندن لە قەیراندا: گفتوگۆى نێوان شارەزایانى بوارى بژێوى لە عێراقدا\nژنان مێزەکانی قوتابخانە چاک دەکەن لە قوتابخانەی جۆگەلی بنەڕەتی لە نەینەوا. وێنە : بەرنامەى نەتەوە یەکگرتووەکان بۆ پەرەپێدان لە عێراق\nدوو شارەزاى بوارى بژێوى لە باکور و باشورى عێراق بیرۆکەکانیان لەبارەى ڕەخساندنى هەلى کار بۆ عێراقییەکان ئاڵوگۆڕ دەکەن لەدواى نەمانى داعش.\nدەرفەتى کار هیوا و پێشبینى نوێ دروست دەکات. لەڕێگەى دامەزراوەى کۆمەک بۆ سەقامگیرى سەر بە بەرنامەى نەتەوە یەکگرتووەکان بۆ پەر پێدانەوە، بەرنامەکە پێشینەى داوە بە دابینکردنى پێشینەى پشتیوانى بژێوى ماوە کورت و مامناوەند بۆ ئەو عێراقییانەى دەیانەوێت پاش کۆتاییهاتنى جەنگى سەختى داعش دووبارە ژیانیان بنیات بنێنەوە. تاکو ئیستا ئەمە توانیویەتى دەرفەتى کار بۆ زیاتر لە 39,000 عێراقى ڕەخساندووە کە داهاتێک بۆ خانەوادەکان دابین دەکات و تواناى کڕین بەرز دەکاتەوە و ژێرخانى ئابوورى کۆمەڵگا هەڵدەستێنێتەوە.\nسەرەڕاى ئەوەش، پێویستییەکانى سەقامگیرى زۆرن کە پڕ بکرێنەوە لەکاتێکدا زیاتر لە 1.2 ملیۆن کەس تاکو ئێستاش ئاوارەن، هۆى ئەمەش دەگەڕێتەوە بۆ نەبوونى ماڵ و کار تاوەکو بگەڕێنەوە سەرى.\nچۆن پەرە بەو پێشکەوتنە دەدەین کە تاکو ئێستا بەدەست هاتووە و بەردەوام دەبین لە خستنەوەى هەلى کار بۆ ئەو عێراقییانەى دەگەڕێنەوە زێدى خۆیان؟ بەکارکردن لە میانى کارکردن لەنزیکەوە لەگەڵ کۆمەڵگاکاندا بۆماوەى چەندین ساڵ، گفتوگۆمان لەگەڵ دوو شارەزاى بوارى بژێویدا کرد کە لە باکور و ناوەڕاستى عێراقدا کاردەکەن بۆ وەرگرتنى بۆچوونیان.\nنارین حەسیب، بەڕێوەبەری پڕۆژەکان، لە بەشی بژێوی ژیان لە نەینەوا کار دەکات، لەگەڵ ژنانی ئێزدی کە لە ڕێگەی بەرنامەکە لە شەنگال ڕاهێنان لە بوارى کارامەییدا وەردەگرن. وێنە: بەرنامەى نەتەوە یەکگرتووەکان بۆ پەرەپێدان لە عێراق\nعەلی ئەلنەجار، گەوەر بەرپرسی بەرنامەی نەتەوە یەکگرتووەکان لە عێراق، لە میانەی سەردانی بۆ شوێنی پرۆژەی بژێوی لە پارێزگاى ئەنبار.\nپڕکردنەوەى پێداویستییەکان کە لە زیادبووندان\nلەکاتێکدا عێراق کەمترین بەشدارى ئافرەتانى هەیە لە ڕووى ئابوورییەوە لە جیهاندا، جەخت خستنە سەر ڕەخساندنى دەرفەتى دەستکەوتنى بژێوى بۆ ئافرەتان لەپێشینەى کارەکانى عێراق بەرنامەى نەتەوە یەکگرتووەکان بۆ پەرەپێدان بووە. لەساڵى 2017 دا، لەرێگەى دەستپێشخەرییەکى تاقیکراوەوە لە ئەنباڕدا، دامەزراوەى کۆمەککردن بۆ سەقامگیرى دەستى بە کارکردن کرد لەگەڵ ئافرەتانى عێراقدا بۆ شیاندنەوەى ژێرخانى سەرەکى لەڕێگەى ئەو پڕۆژانەى تایبەت بوون بە کارکردن بەرامبەر بە پارە. عەلى ئەل نەجاڕ، کارمەندى پێشکەوتووى پڕۆگرامەکان لە بەرنامەى نەتەوە یەکگرتووەکان بۆ پەرەپیدان لە عێراق، گوتى: "لەسەرەتادا، کۆمەڵگاکان بەشداریکردنى ئافرەتانیان ڕەت کردەوە. ئەمەش بەهۆى زنجیرەیەک هۆکارەوە بوو لەنێویاندا سروشتى کۆمەڵگاى عێراقى و بۆچوونى پارێزگارانەى ڕۆڵى ئافرەتان."\nهەروەها عەلى نەجاڕ ڕوونى دەکاتەوە کە وڵاتەکە دواى جەنگ دووچارى ڕاستییەکى تر بوە کە ئەویش بریتییە لەوەى ئافرەتە بێوەژنەکان لەپڕ ناچاربوون بەرەو بازاڕى کار هەنگاو بنێن بۆ دابینکردنى بژێوى بۆ خانەوادەکانیان. هەروەها بەرنامەى نەتەوە یەکگرتووەکان بۆ پەرەپێدان لەڕیگەى گوژمەى بچووکەوە پشتیوانى ئەو ئافرەتانە دەکات کە سەرۆکى خێزانن بۆ ژیاندنەوەى بازرگانییەکانیان و قەرەبووکردنەوەى ئەو موڵکانەى لەدەستیان داوە.\nژنان کە لەلایەن بەرنامەی هێنانەدێی سەقامگیرییەوە پشتگیری دەکرێن، لە موسڵ پاشماوەکان پاک دەکەنەوە. وێنە: بەرنامەى نەتەوە یەکگرتووەکان بۆ پەرەپێدان لە عێراق\nلەکۆتایى 2017 دا، توانرا هاوکارى 200 ئافرەت بکرێت لە ئەنباڕدا و عەلى نەجاڕ و تیمەکەى پڕۆژەکەیان فراوانتر کردەوە بۆ ئەوپارێزگا ئازادکراوانەى تر وەک سەڵاحەدین و دیالە. لەو بارەیەوە دەڵێت: “ ئەو کاریگەرییەى ئەو پڕۆژە تاقیکارییە هەیبووو بەسەر باشترکردنى تواناى کڕینەوە لەلایەن خانەوادەکانەوە زۆر ڕوون بوون. لەئەنجامدا، داواکارى زیاترمان لەلایەن دەسەڵاتە نێوخۆییەکانى ناوچەکانى ترەوە پێگەیشت بۆ بەشداریپێکردنى ئافرەتان.” بەڕێزیان سەرنج دەخاتە سەر دابینکردنى ئەو گوژمەیەى بژێویەەوە لەچوارچێوەى دامەزراوەى کۆمەککردن بۆ سەقامگیرییەوە لە ناوەڕاستى عێراق و لەگەڵ چەندین دەسەڵاتى خۆجێییدا کار بۆ جێبەجێکردنێکى کاریگەرانەى پڕۆژەکانى کاش بەرامبەر بە کار دەکات.\nلە باکورى عێراقدا، پێویستییەکان بۆ سەقامگیرى هاوشێوەن. “ نەبوونى سەقامگیرى کاریگەرى بەسەر بەردەوامى کارەکانمانەوە دەبێت.” ئەمە گوتەى نارین حەسیبە، بەڕێوەبەرى پڕۆژەیە، لەبارەى دەستپێشخەرییەکانى تایبەت بە بژێوى لە نەینەوادا. نارین جەخت دەکاتەوە و دەڵێت کە پێویستە دڵنیایى لە بەشداری گشت عێراقییەکان بدرێت، لەنێویاندا ئافرەتان، بەمەبەست بنیاتنانەوەى عێراق و دڵنیاییدان لە بەردەوامى بەرەوپێشچوون. “ ئەمە دەتوانێت ئافرەتان بەهێز بکات لەسەر ئاستى کۆمەڵگاداو دەرئەنجام ببێتە دروستبوونى کلتورێکى پشتیوانیکار بۆ یەکسانى و ئامادەبوونێکى باشترى ئافرەتان لەسەر ئاستى نیشتیمانیدا.”\nبەرەو چارەسەرى بەردەوام\nژنان لە ڕێگەی بەرنامەوە ڕاهێنانیان لەسەر کشتوکاڵ لە شارەکان وەردگرن. وێنە: بەرنامەى نەتەوە یەکگرتووەکان بۆ پەرەپێدان لە عێراق\nبەگوێرەى گوتەکانى عەلى نەجاڕ و نارین، گشت ئەو کارانەى بۆ بەرنامەکە کراوە بەمەبەستى دابینکردنى چارەسەرى بەردەوام بووە بۆ کۆمەڵگا لە ڕیگەى یەکخستنى پڕۆژەکانى نۆژەنکردنەوەى ژێرخان لەگەڵ دەستەبەرکردنى هەلى بژیوى ژیان. چۆن؟ نارین دەڵێت: “ لەگەل نۆژەنکردنەوە و دابینکردنى کەرەستە بۆ کارگە گەورەکەى ڕۆنى زەیتون لە باشیکدا، هەستاوین بە ڕاهێنان و پاڵپشتیکردنى دارایى جوتیارانى زەیتون بۆئەوەى بتوانن بەرهەمیان زیاد بکەن.”\nبەرنامەى نەتەوە یەکگرتووەکان بۆ پەرەپێدان هەڵدەستێت بە دابینکردنى دەرفەتى بژێوى ماوە کورت و مامناوەند و درێژخایەن بۆ عێراقییەکان لەکاتێکدا پێویستییەکان لە زیادبووندان. عەلى نەجاڕ جەخت دەخاتە سەر بەردەوامى دامەزراندن و دەڵێت “ کە یەکێکە لە گرینگترین پایەکان بۆئەوەى ئەو کەسانەى دەگەڕێنەوە زێدى خۆیان هەست بە پارێزراوى بکەن لە ناوچەکانیاندا.”\nهەروەها ماوەى ساڵێک و نیو لە پەتا کۆمەڵێک ئاستەنگى بێوێنەى هێنایە پێشەوە. عەلى نەجاڕ دەڵێت: “ لەئێستادا پەیوەندى نێوان تیمەکەم زۆر کاریگەرترە. لەدوورەوە لەگەڵ تیمەکەى لە پەیوەندیدابووە و لەهەمان کاتدا ڕێکارەکانى خۆپارێزى لە ڤایرۆسى کۆرۆنا لەشوێنى کار پەیڕەو کراوە. هەر زوو خۆمان لەگەڵ دۆخە تازەکەدا گونجاند و ڕێگاى نوێمان بۆ چاودێریکردن و جێبەجێکردن دۆزییەوە.”\nعەلى نەجاڕ و نارین ناچاربوون هاوسەنگى بپارێزن، لەنێوان نوسینگە و بەڕێوەبردنى جێبەجێکردنى پڕۆژەکاندا. دەمامک دەبەستن و پاکژکەرەوە بەکاردەهێنن و دوورى نێوانیان دەپارێزن و دژەپێکوتە وەردەگرن و دەچن بۆسەر شوێنى جێبەجێکردنى پڕۆژەکان بۆ چاودێریکردنی بەرەوپێشچوون و پەیوەندیدروستکردن لەگەڵ کۆمەڵگاکاندا. بەکارکردن لە نزیکەوە لەگەڵ کۆمەڵگاکاندا، دڵنیایى دەدەن لەوەى پێداویستییەکانى خەڵکى لەکاتى دیزاینکردنى پڕۆژەکاندا ڕەنگى داوەتەوە.\nعەلى نەجاڕ لە سەردانێکی چاودێری بەردەوامدا بۆ شوێنى پڕۆژە لە حەدیسە، لە شاری ئەنبار.\nکاتێک لەگەڵ عەلى نەجاڕ و ناریندا دەدوێیت دەزانیت کە چەندە کارەکەى خۆیان خۆشدەوێت. عەلى نەجاڕ دەڵێت: “ کاریگەرى ئەرێنى کارەکەم بەسەر ژیانى خەڵکییەوە هانم دەدات. بەتایبەتى کاتێک پڕۆژەکان تەواو دەبن ڕووە دڵخۆشەکەیان دەبینم.”\nنارین لەگەڵ کۆمەڵێک ئافرەت لە شەنگال ڕاهێنان لە بوارى دروستکردنی خواردن بە شێوەیەکى پیشەیی وەردەگرن: وێنە: بەرنامەى نەتەوە یەکگرتووەکان بۆ پەرەپێدان لە عێراق\nنارینیش هەستێکى هاوشێوەى هەیە و دەڵێت، “ بژێوى کلیلى هاتنەدى سەقامگیری و پەرەسەندنى بەردەوامە، بەتایبەتى لە دۆخە لاوازەکان و بۆ ئەو کۆمەڵگا لاوازە گوند نشینانە ى خەریکن دۆخیان پاش جەنگ ئاسایى بکەنەوە. کاتێک دەزانم کارەکەم دەتوانێت هاوکارى خانەوادەکان بکات لەڕێگەى دابینکردنى بژێوى ژیانیانەوە و پاشان دەتوانن بە شێوەیەکى شکۆمەندانە نیشتەجێ ببنەوە، زۆر هان دەدرێم.”